text:
Edward Silberie, miho conoci como “Aidi” ta un hoben di 32 aña di edad cu cuminsa cu su carera den musica desde un edad jong. Den un entrevista cu Bon Dia Aruba, Edward ta conta di su carera musical, di su transicion pa director di videonan musical y proyectonan cu tin den futuro.
Edward a cuminsa practica musica cu 6 aña na momento cu su tata a inscribie pa tuma les di piano. Mientras e tabata tuma les di piano, Sr. Robert Thiel tambe tabata toca piano na e restaurant di e famia di Edward y eynan el a cuminsa experimenta cu diferente tipo di musica ariba piano bao guia di Sr. Thiel.
E ta conta cu el a forma parti di e grupo di gaita Ritmo y Mas, unda cu e tabata toca e piano y ta durante e temporada ey Edward a cuminsa graba su mesun musica. “E tempo ey mi a cuminsa siña graba mi mes na cas, mi a cuminsa traha ritmo mi mes na cas cu un computer cu mi tabatin y Robert Thiel a cuminsa duna mi e programanan pa graba, composita y aregla”.
Edward ta conta, cu den e mesun tempo ey e tabatin un amigo cu tabata bin graba cerca dje tur atardi despues di scol pa graba y asina el a cuminsa siña con pa traha beat, con pa graba y di eynan el a expande pa sigui explora. El a cuminsa graba cu diferente artistanan local na Aruba, entre otro Jonathan Thiel y di eynan su carera musical a cuminsa.
Despues di mas o menos 4 aña cu tabata traha grabando artistanan local na Aruba, Edward a dicidi di tuma su pasion na serio y a bay studia musica na Full Sail University.
“Semper mi intencionnan tabata pa graba den un studio grandi na Merca, bo sa semper bo tin e soño ey di chikito cu bo kier ta patras di e consola, graba cu artistanan grandi y despues cu mi a caba mi scol, Pennfoster na Aruba, mi a cuminsa na EPI Hospitality and Tourism. Pero ora mi a ripara cu mi tin e oportunidad pa haci loke mi gusta mes, mi a stop di bay EPI y mi a bay Full Sail”, Edward ta conta.
E ta splica cu na Full Sail el a probecha e oportunidad y el a conecta cu hopi hende, cu e productornan di eynan, cu departamento di videography y eynan el a ripara cu tin hopi mas cos cu por haci den e mundo di musica. “Eynan mi mente a bisa ‘wow! tin hopi mas cos cu bo por haci, no solamente graba artista pero bo por haci pelicula, bo por haci video games, bo por traha den television’, dus eynan mi mente a djis habri”.
Ora cu Edward a bin back Aruba el a sigui graba musica cu diferente artista local y hunto cu Jeon e tabata biaha hopi pa Venezuela pa graba videonan. Y durante di un di e biahenan aki el a ripara cu director di video musical ta algo cu e lo por haci tambe.
“Durante e grabamento di un video, e director tabat’ey pero ami tabata dunando ideanan y instruccionnan di diferente cos por haci durante e grabacion. Di eynan pa algun video mas mi tabata gewoon plania full e proyecto. Prome mi tabata hacie pa pret paso ami no tabata sa kico kiermen director, pero mi tabata pone tur cos hunto y despues di esey, cu un proyecto mi a logra cumpra tur mi ekiponan y mi a cuminsa graba Jeon su videonan”, Edward ta conta.
Durante e trayecto ey, Edward ta bisa cu el cuminsa experimenta, el a cuminsa siña mas y explora den e mundo di video, cu na principio e no a mira cu lo tabata algo cu e lo haci y cu a cuminsa como un wega. El a tuma na serio y aworaki e ta graba videonan cu artistanan internacional y cada dia e ta crece mas den e mundo di videoclipnan musical.
Edward ta conta cu dentro di poco Jeon lo lansa un album nobo titula Santa Cruz. E ta conta cu riba e album tin diferente colaboracion cu artistanan di Aruba y cu productornan internacional. Cada cancion di e album tin e nomber di un bario di Aruba, unda cu ta enfoca ariba e ritmo di cancionan cu e hendenan di e bario specifico ey ta scucha.
“E proyecto ta echt crioyo. E cover ta traha door di un persona cu sa di e cultura di Aruba, nos no a scoge pa traha cu nos diseñadornan internacional, nos a scoge echt un hende di Aruba cu sa di Aruba su cultura, e ta echt un proyecto crioyo”, el a splica.
Ariba e album aki Edward mes tin dos cantica cu el a produci y un cu un productor di Hulanda, MB, cu tambe a traha e cantica.
Na 2017 Edward a lanta su mesun compania Reclight Production. Edward a traha cu artistanan internacional manera Jeon, Lumino, Malu, Odilia, Snoop Dogg, Carlos Arroyo, Joey Montana, Irsais y Joe Veras entre otro. Edward su vision ta pa traha y apoya e artistanan local.


c: text/html

text:
Sero Patrishi – Diadomingo mainta algo pasa di 9’or polis a topa cu un accidente na Sero Patrishi y a constata cu tin un dama herida.
Ambulance a wordo pidi
Mientrastanto polis di trafico tambe a wordo solicita na e sitio.
E dos autonan envolvi tawata un Suzuki Liana y un Chevrolet Celta.
Ta mustra cu ta falta di dunamento di preferencia.
Daño material tawata parti drechi dilanti di e Suzuki y e Celta a sufri daño na e parti drechi patras.
Pasahero den e Celta cu ta un dama a resulta cu un corta na su man y na yegada di Paramediconan a wordo atendi.
Polis di trafico a pidi pa takelwagen pa bay cu e Celta, debi cu su documentonan no ta ordo.

robotstxt: allowed

filter: keep


text:
Beibel
Origen y Autenticidad
Bijbel Ta Contene Sabiduria di Hende?
Haya sa loke Bijbel mes ta bisa.
Ta Dios Su Pensamentonan Ta Skirbi den Bijbel?
Hopi escritornan di Bijbel a duna merito na Dios pa loke nan a skirbi. Dicon?
Ta Moises A Skirbi Bijbel?
Moises tabata un di e escritornan di Bijbel. Cuanto hende a skirbi Bijbel?
Nos Por Haya Sa Ken A Skirbi Bijbel?
E escritornan di Bijbel ta bisa cu ta Dios ta e autor di Bijbel y cu ta e a guia nan pa skirbie. Con nos por kere loke tin skirbi den Bijbel?
Bijbel a Cambia a Traves di Añanan?
Ya cu Bijbel ta un buki asina bieu, con nos por ta sigur cu su mensahe a wordo conserva cu exactitud?
Loke Ciencia A Descubri Ta Cuadra cu Bijbel?
Bijbel tin cosnan cu no ta cuadra cu ciencia?
A Skirbi Bijbel Solamente pa Un Rasa of Nacion?
Di ki parti di mundo of di ki nacion e escritornan di Bijbel tabata?
Ki Tempo A Skirbi e Relatonan Tocante e Bida di Hesus?
Cuanto tempo despues di e morto di Hesus nan a skirbi e Evangelionan?
Lesa y Compronde Bijbel
Kico Bo Tin Mester pa Compronde Bijbel?
Ta posibel pa bo compronde e mensahe di Dios den e Scritura Santo.
Bijbel Ta Contradeci Su Mes?
Haya mas informacion tocante algun cos cu parce contradiccion den Bijbel y principionan cu bo por aplica pa compronde e nificacion claramente.
Kico e Palabra di Dios Ta? E Por Referi Tambe na un Persona?
Den Bijbel, e expresion aki tin mas cu un nificacion.
Kico Ta Nifica Ta un “Bon Samaritano”?
Na un manera sobresaliente, Hesus a uza e relato aki pa siña hende con nan mester trata otro hende, sin importa e otro hende su cultura, rasa of nacionalidad.
Kico Tora Ta?
Ken a skirbie? Su siñansanan ta pa semper y nunca lo no ser reemplasa?
Profecia y Cosnan Simbolico
Kico Ta un Profecia?
Tur profecia divino inspira ta pronostica futuro? No semper.
Cifra of Number Tin Nificacion den Bijbel?
Wak algun ehempel di nificacion simbolico di number den Bijbel y cu esey no tin nada di haber cu buscamento di nificacion tras di number, nan combinacion of totalidad den practicanan spiritista.
E Buki di Revelacion—Kico Ta Su Mensahe?
E buki mes ta bisa cu esnan cu lesa su mensahe, comprond’e y aplic’e lo ta feliz.
Ken of Kico Ta “e Alfa y e Omega”?
Dicon e tema ta apropia?
Kico e Number 666 Ta Nifica?
Bijbel ta revela e nificacion di e number 666 y e marca di e bestia salbahe.
Fin di Mundo
Kico Ta e Señal di “e Ultimo Dianan”, of di “e Tempo di e Fin”?
Bijbel ta papia di e cosnan cu lo sosode prome cu “e fin di mundo”.
Kico e Tribulacion Grandi Ta?
E asina yama profecianan di tempo di fin ta conta di e periodo di mas dificil cu humanidad lo experencia. Kico nos por spera?
Kico e Guera di Armagedon Ta?
E palabra Armagedon ta aparece un biaha so den Bijbel, pero e ta referi na un guera cu e Scritura ta papia di dje varios biaha.
Ki Dia Mundo Ta Caba?
Pa haya e contesta, ta bon pa sa kico lo caba segun Bijbel.
Kico e Reino di Dios Lo Haci?
Haya sa ki bendicion bo por spera ora e Reino di Dios ta goberna Tera.
Kico Lo Trece Paz na Mundo?
Haya sa con Dios ta priminti pa trece paz na mundo pa medio di su Reino.
Hende, Luga y Obhetonan
Hende Muher den Bijbel—Kico Nos Por Siña for di Nan?
Wak e contraste entre algun hende muher den Bijbel cu a pone bon ehempel y hende muher cu tabata malbado.
Ken Maria Magdalena Tabata?
Bijbel no ta apoya algun pensamento cu hende tin tocante dje.
Ken e “Tres Reynan” Tabata? Nan A Sigui e “Strea” di Betlehem?
Varios termino cu hende sa uza awe durante e celebracion di fiesta di Pasco no ta aparece den Bijbel.
Ken Tabata e Esposa di Cain?
Rasonamento di Scritura ta duna un contesta satisfactorio riba e pregunta aki.
E Relato Tocante Noe y e Diluvio Ta Djis un Cuenta?
Bijbel ta bisa cu un tempo Dios a trece un diluvio pa caba cu mal hende. Ki prueba Bijbel ta duna pa demostra cu e Diluvio a bin di Dios?
Kico e Arca di Pacto Ta?
Dios a manda e Israelitanan di antiguedad pa trah’e. Cu ki proposito?
Dios A Uza Evolucion pa Crea Diferente Sorto di Bida?
Bijbel no ta contradeci observacionnan cientifico cu tin variacion denter di cada sorto.
Balor Practico
Bijbel Por Haci Mi Famia Feliz?
Conseho sabi di Bijbel ya caba a yuda miyones di hende homber y muher haci nan famia feliz.
Placa Ta Raiz di Tur Sorto di Maldad?
E expresion “placa ta raiz di tur sorto di maldad” no ta cuadra precies cu loke Bijbel ta bisa.
Bijbel Por Yuda Bo Trata cu Problema Financiero?
Placa no por cumpra felicidad, pero tin cuater principio biblico cu por yuda bo trata cu problema financiero.
Bijbel Por Yuda Hende Cu Tin Maleza Cronico?
Si! Haya sa cua ta e tres cosnan cu por yuda bo trata cu maleza cronico.
Bijbel Por Yuda Hende Cu Ta Sufri di Depresion?
Tin tres cos cu Dios ta duna libremente pa yuda hende cu ta sufri di depresion.
Acaso Religion, Dios of Bijbel Por Yena e Bashi Cu Mi Ta Sinti den Mi Bida?
Haya sa con un bon relacion cu Dios por yuda bo hiba un mihor bida awor y den futuro.
Kico Bijbel Ta Bisa Tocante Stima Bo Mes?
Hesus a bisa: “Stima bo prohimo mescos cu bo mes.” Kico e tabata kiermen?


text:
“Despues di un pausa di dos aña, nos ta contento di por yama bon bini na un grupo di A-List US Media na nos resort.” Melissa Michaane, Marketing Manager na Hilton Aruba Caribbean Resort & Casino ta comparti. “Nos a personalisa cada itineraria pa e media por experiencia un mix di experiencianan di destinacion y actividadnan riba nos propiedad, ofreciendonan un experiencia global di nos One Happy Island pa nan por crea articulonan pa nan audiencia y comparti kico ta haci Aruba asina special.”
E team na Hilton Aruba a organisa un evento di media priva pa e grupo, anto invita miembronan di media local pa join pa conclui un bunita siman riba nos One Happy Island. E anochi a inicia cu guests siñando con pa traha e bebida popular di e resort, Aruba Ariba Cocktail, sigui pa un actividad di Sip & Paint por medio di Art From The Heart di Lislaine Bermudez, na unda bishitantenan a wordo guia pa e artista local pa pinta nan version di Aruba su famoso Divi. Bishitantenan di media a join e resort su team ehecutivo pa disfruta di un dushi Sunset Cocktail Hour, disfrutando di bubbly y hors d’ oeuvres localmente inspira cu musica di steelpan ta toca patras. E anochi a conclui cu un Sunset Concierge Private Dining, cu pianan den santo blanco riba beach. Tur esnan cu a atende a bay cas cu aloe sugar scrub individual, traha pa e resort su Eforea Spa.
Durante nan tempo na Aruba, media guests a experiencia di actividadnan paden y pafo di e propiedad, incluyendo e resort su Power Palapas, tratamento di escogencia for di eforea Spa, dinner na Sunset Grille, y na final di e anochi un evento di media hopi bunita mes ehecuta. Hilton Aruba y Aruba Tourism Authority a bini hunto pa ofrece un De Palm Island Jeep Tour, bishitando areanan manera natural bridge, natural pool, california lighthouse y Aruba su cuebanan famoso. Adicionalmente, e media a disfruta di Sunset Sail como tambe un bishita completo di Aruba Aloe Factory, na unda nan a siña mas tocante e historia di e isla su ingrediente nativo, y tambe a forma parti di traha Aloe Scrub.
“Despues di un pausa di dos aña, nos ta contento di por yama bon bini na un grupo di A-List US Media na nos resort.” Melissa Michaane, Marketing Manager na Hilton Aruba Caribbean Resort & Casino ta comparti. “Nos a personalisa cada itineraria pa e media por experiencia un mix di experiencianan di destinacion y actividadnan riba nos propiedad, ofreciendonan un experiencia global di nos One Happy Island pa nan por crea articulonan pa nan audiencia y comparti kico ta haci Aruba asina special.”


text:
Javier Silvania: minister di finansas públiko, Silvania a inisiá un proseso ku tabatin hopi aña pega unda doñonan di apartamentu no ta pagando impuesto.
Parera— Hürdónan di kamber, kas òf apartamentu na prinsipalmente turista, ta kreando un diskrepansha di miónes den kobransa di impuesto. Ademas, e situashon ta stimulá trato no igual den maneho fiskal di gobièrnu. For di dia ku a eliminá “logeergastenbelasting” i introdusí OB riba hürmentu di kamber, ainda e problema a keda eksistí.
Te ainda no por determiná kuantu eksaktamente e daño okashoná ta anulamentu, pero aplikashon di e turístiko modelo den pasado a duna un aserkamentu di por lo ménos 10 mion florin tur aña. Gobièrnu, a duna ofisina di BAB e tarea pa kuminsá buska tur propietario no registrá pa imponé kobransa retrasá.
Pa hopi aña, esta for di kambio di milenio tin un diskrepansha di por lo ménos, 10 mion florin na entrada di impuesto riba kamber pa estadia na Kòrsou. (OB kobrá riba kamber). Esaki ta un punto lokual entre otro, eksperto den sifranan makro ekonómiko di turismo, Zulaika Mook a yega na presentá. Segun Mook, durante un presentashon na 2019 nan pronóstikonan, uzando e Turistika Model i Curalyse, ta indiká ku te ainda Kòrsou no ta kobrando e potenshal na suma retrasá riba OB.
Ta konosí ku tin un diskrepansha entre e sifranan di e modelo i sifranan práktiko den realidat. Asina por ehèmpel Turístika ta pronostiká un entrada di 25 mion florin na impuesto riba benta di kamber. Pero en realidat Kòrsou ta kobra solamente 15 mion florin den su kaha. Esaki tin di haber ku diferente faktor. Na promé lugá, Turístika ta asumí ku tur okupashon registrá ta resultá den pago di impuesto. Esei no ta bèrdat. Mayoria alokashon ku no ta hotèl, no ta pagando nan impuestonan riba kamber. Esaki ta un bataya ku tantu CTB, Ontvanger i MEO ta bringando pa hopi aña sin por bini kla kuné. E problema ta un problema fiskal unda gobièrnu no tin e èrmènt mediante un dekreto pa por kobra e impuesto serka alokashonnan ku no ta hotèl.
Un di dos faktor ta tin un grupo di hotèl no ta pagando ontvanger debidamente unda a krea un retraso. E retaso a oumentá i bira asina tantu pa diferente motibu. Atraves di tempu, Ofisina di Turismo tabata enkargá pa saka e fakturanan di kobransa (aanslag) riba Impuesto di Estadia. Esaki tabata sosodé abase di lokual e hotèlnan tabata deklará komo anochi bend’é. Ontvanger, no tabata enkargá ku e faktura debí ku gobièrnu tabata pensa ta mihó laga Ofisina di Turismo hasi esei. Ku tempu, debí na falta di personal a surgi un retraso di miónes serka mayoria hotèl na Kòrsou, prinsipalmente e grupo di manehá bou di e konsorsionan hulandes. E retraso ei nunka no a wòrdu kobrá mas unda a surgi un disputa serio entre e hotèlnan, Ontvanger i Ofisina di Turismo. E hotèlnan tabata tilda Ofisina di Turismo di no ta kobra e kasnan di estadia, ku entre tantu a bira AirBNB. Na dado momento, bou di minister Jose Jardim, gobièrnu di Kòrsou a eliminá e sistema di Impuesto riba Estadia i introdusí Impuesto riba Benta (OB).


text:
Cu tur e tragedia cu ta pasando na mundo como resultado di coronavirus, awor por parce manera un momento inusual pa papia riba ser positivo. Sin embargo, keda positivo ta un ingrediente central den e receta pa enfrenta cu exito un crisis.
Awor mas cu nunca, ta e momento pa nos ta proactivo den creacion di momentonan cortico di felicidad den nos dianan, e resultado di investigacionan den sicologia ta mustra cu emocionnan positivo ta yuda nos deshaci di e efectonan negativo di stress.
ALGUN COS REALMENTE PRACTICO CU BO POR HACI PA FOMENTA EMOCIONNAN POSITIVO
- DISFRUTA DI MOMENTONAN CHIKITO: Incluso durante ‘lockdown’ ainda bo tin hopi momento cortico pa disfruta. E holor di koffie, e sensacion di un baño di awa lauw riba bo lomba, etc. Ora bo para y disfruta di e momentonan aki, enbes di laga nan pasa rapidamente riba e piloto automatico, bo ta duna bo cerebro e oportunidad di procesa e placer, loke ta aumenta bo serotonin, e neurotransmisor cu ta yuda eleva bo estado di animo y laga bo sinti trankil.
- FORTALECE BO CONEXIONNAN: Pa esunnan di nos den e ‘lockdown’ familiar, awor ta e oportunidad di pasa tempo di calidad cu nos sernan keri. Tuma tempo pa brasa bo yiunan of pareha, mira nan den nan wowonan, mantene combersacionnan largo, tur e gestonan aki ta promove familiaridad y tambe ta aumenta bo oxytocin, cu ta un hormoon cu ta uni e personanan y tambe tin un efecto calmante den bo curpa. Ora bo nivelnan di oxytocin aumenta, nan ta bisa bo curpa pa switch off cortisol, e hormoon di stress.
E video ta mustra Prof Lea Waters ta papia tocante con pa anda cu stress y ansiedad durante e tempo di coronavirus.
Lea Waters AM, PhD, ta un professor di sicologia na University of Melbourne y miembro di Hunta Ehecutivo di International Positive Psychology Association
E temponan inusual y di ansiedad ta trece dificultadnan imprevisto. Pero e miho di e naturalesa humano por surgi pa enfrenta e desafio
- BUSCA E BON DEN OTRONAN: E tipo di crisis aki por saca afo e pio y e miho di e naturalesa humano. Riba Youtube por a mira dos clips cu a bay viral tocante toilet paper. Un tabata di tres hende muhe adulto cu tabata pleita den Woolworths pa un paki di toilet paper. E otro tabata dos mucha chikito lastrando nan tras un cart grandi yen di toilet paper y tabata para na e casnan di e hendenan di edad avansa den nan vencidario pa duna nan un rol. Esaki por laga nos pensa cu e miho di e naturalesa humano ta brota cu e desafio di coronavirus. E filantroponan ta haciendo donacion di placa na e cientificonan pa haya un cura. E dokternan y personal medico ta traha oranan extra pa yuda e pashentnan malo. E hendenan ta post mensahenan positivo riba rednan social. Amigonan rond mundo ta tuma contacto cu otro. Ora nos sintonisa den e aspectonan positivo y pro-social di e crisis, nos ta uni den speransa.
Tumando control di nos salud mental y captura e momentonan chikito tambe ta un manera pa yuda nos avansa den e incertidumbre. Si nos por fomenta emocionnan positivo ta un recurso clave pa nos durante e crisis di coronavirus, pasobra e por haci un serie di cos:
- AUMENTA BO RESISTENCIA: Investigacionnan a demostra cu ora nos ta experimenta emocionnan positivo despues di un evento estresante, nos ta ‘bounce back’ mas rapidamente y nos tin un tempo di ‘recuperacion cardiovascular’ mas rapido, nos frecuencia cardiaco ta disminui y nos presion arterial ta stabilisa mas lihe ora nan tin e capacidad di ser positivo.
- AUMENTA BO INMUNIDAD: Un estudio unda e hendenan a ser infecta deliberadamente cu e virus di influenza y rhinovirus, a descubri cu esunnan cu tabatin emocionnan mas positivo tabatin mas probabilidad di combati e sintomanan. E personanan cu poco emocionnan positivo tabatin 2.9 biaha mas probabilidad di contrae un enfermedad respiratorio den e estudio aki.
- POR PENSA MAS CLARAMENTE: E FORMA CON NOS TA SINTI TA INFLUI E FORMA CU NOS TA PENSA. E emocionnan positivo ta aumenta nos habilidadnan pa resolve e problemanan, manera nos manera di pensa, tuma decisionnan, flexibilidad cognitivo y creatividad. Mantene bo mes positivo lo yuda abo y bo yiunan pa resolve miho tur e problemanan chikito cu ta presenta na e momentonan aki, manera descubri plataformanan tecnologico nobo pa traha y studia for di cas.
(Fuente: The Guardian International)


text:
Dia 30 di januari proximo IBiSA ta cuminsa cu e torneo escolar di futbol di sala pa un periodo di 12 dia. E weganan ta tuma luga na Centro Deportivo Libertador Betico Croes for di 3’or pa 5:30 di atardi. E torneo di e deporte menciona ta forma parti di clasificacion pa Olimpiada Escolar 2020. Clasificacion ta bay ta intenso ya cu tin varios scol interesa pa e torneo di futbol di sala. Aña escolar cu a pasa 14 scol a inscribi di cual 12 a presenta. E aña aki inscripcion a aumenta pa 16 scol di cual 6 scol avansa di San Nicolas y 10 scol avansa di Playa cu ta bay bataya.
Na 2019 Abraham de Veer School, Juliana School, Colegio Oranjestad, Colegio San Nicolas, EPB San Nicolas y EPB Hatoa clasifica. E biaha aki nan ta bay hunga extra duro pa retene nan clasificacion pa ta un di e 6 scolnan cu ta pasa pa final. E Olimpiada Escolar ta tuma lugar den luna di mei y juni y tin participacion cu deporte individual, deporte den ekipo y baile.
Pa mas informacion como tambe haya e resultado di weganan clasificaticorio por sigui nos riba facebook of instagram IBiSA Aruba


text:
Diadumingu dia 9 di oktober Sentro pa Inovashon i Guia Edukashonal (SIGE) a organisá nan “Promé Marshe di Edukashon, Enseñansa i Rekreashon na e sentro komersia i evento na l Sambil.
Diadumingu dia 9 di oktober Sentro pa Inovashon i Guia Edukashonal (SIGE) a organisá nan “Promé Marshe di Edukashon, Enseñansa i Rekreashon na e sentro komersia i evento na l Sambil.
SIGE a enfoká riba entre otro aktividat di deporte, obra di man, pintamentu di kara i maramentu di blas. Minister di Enseñansa, Siensia, Kultura i Deporte, sra Irene Dick a habri e programa mustrando ku ta posibel pa mayornan i yunanan rekrea ku otro den forma saludabel ku weganan ku nan mes por traha i ku lo no kosta sèn pero si brinda mayornan un oportunidat úniko pa komuniká ku nan yunan i siña konosé nan mas mihó pa asina guia nan na mehorá den nan puntonan di atenshon i movitvá nan pa kontinua den e kosnan ku nan por bon.
Sr. Aubert Wiels, presidente di SIGE tambe a mustra riba nos weganan di antes ku tabata pa esanan na antes pero igualmente por ta pam esanan di awor formanan agradabel i barata di entretené i rekrea saludabelmente i pasa ku otro amiguitunan o miembronan di famia oranan plasentero ku ta keda grabá pa semper den nan kurason.
Minister Irene Dick tabata tin e atenshon kompleto di mama-, wela- i nan yu- i nietunan ora e tabata splika e wega fásil pa hunga i organisá den esfera familiar. Pa e entusiasmo djesnan tur ku a partisipá nos ta kere ku hopi mayor lo bai kas i apliká esaki den nan seno familiar.
E atardi a kontinua ku programanan di informashon i tambe presentashonnan manera kontamentu di kuenta entre otro di sra Elia Isenia. Segun ku e meta di e atardi aki tabata bira mas kla pa e bishitantenan i a medida ku nan tabata kue e smak di e hopi kosnan pa hasi e atardi aki i mirando ku e tempu tabata bula pasa forbei hopi ta esnan ku a pidi SIGE pa bolbe organisá e tipo di atardinan saludabel aki kaminda nan komo mayor por rekrea saludabelmente ku nan yu i nietunan.
SIGE lo tene nos hendenan na altura di su siguiente eventonan i ta invita nos komuniat pa subi riba nan paginan di informashon di tur loke SIGE ta organisá na benefisio di , maestro, mayor, alumno i yunan. Bishitá SIGE na i http://www.sige.cw.
SIGE por mira atrs riba un evento bon bishitá i eksitoso. Ku asistensha di un publiko familiar pa buska informashon di hopi organisashonnan mas banda di SIGE ku ta hasiendo kosnan positivo pa nos famianan ta mas fuerte i saludabel!


text:
Di konosementu Sin registro Ku artíkulo Di e Punjab
Ta enkontra aki i awor, Sin registro i liber, e Punjab sitio
Foto, mensahe i añadí bo mes.
Por ta asina, e telefon Movies pa e partisipante na E sitio A yuda den E chikitu tempu mei, haya Un nobo kontra. Di instrukshon - e mihó lugá Di its den liña ku Foto i números di telefon, Ta esun ku por bini Na sa di esun ku Otro sin registro i liber Di awor. Kier sa kisas òf chikitu Di e punjab i haar Riba internet, wak bo foto I tin e posibilidat di Telefon pa telefon. Bai abou, utilisá e funcion Di un sitio pa, registra I obtene access gratis pa Tur esnan sirbishi di e Sitio, unda henter dia e Ta produsí nobo enkuentro i Reunionnan entre e partisipante pa Henter mundu. Awe, danki na e sirbishi Di simpatía Bo por skohe Di voto den e muhé I mucha, pa familiar ku Nan i nò, ni telefon Na telefon.


text:
The content originally appeared on: Diario
ORANJESTAD (AAN): Diahuebs mainta, Minister di Husticia y Asuntonan Social Sr. Rocco Tjon tabata presente ora cu
director di AZV Sr. Edwin Jacobs y director di Bureau Rampenbestrijding Aruba (BRA) Sr. Rino Hermans a firma e convenio pa asina trabaonan pa atende cu e lista di espera pa cu salud mental por inicia. AZV a pone e fondonan disponibel y BRA lo percura pa e administracion. Di e forma aki ta emplea e profesionalnan necesario manera psicologonan pa bay atende cu e lista di espera. Un momento hopi importante, mirando cu hopi biaha a toca e tema di e problematica di e lista di espera, ora ta papia di salud mental.
Durante e momento aki a conta cu presencia di profesionalnan di Respaldo, Directie Volks Gezondheid (DVG), profesionalnan di Ministerio di Husticia y Asuntonan Social, FMAA y SPD. Banda di esaki, HAVA tambe, apesar di no por tabata presente, ta un stakeholder clave, cual a firma diferente protocolnan for di aña pasa, pa asina garantisa pa por atende entre otro cu e aspectonan aki. Un analisis a worde haci pa determina con largo e lista di espera berdaderamente ta. A base di e analisis aki a determina e cantidad como tambe e tipo di profesional cu lo mester worde emplea, pa asina por atende cu e tema aki den un tempo defini.
Segun e mandatario, bo por inverti den infrastructura y den e parti di material cual ta necesario pa e profesionalnan por haci nan trabao, pero na final di dia e ta keda “mensenwerk”. Dentro di un tempo, Aruba lo por mira e balor agrega di e proyecto aki, ora cu finalmente, lo logra acumula suficiente data, pa asina atende cu e parti aki na un manera eficiente y eficaz pa loke ta recursonan. E cooperacion entre ministerionan, diferente departamentonan, como tambe stakeholders, lo bay percura pa e tema di salud mental por haya su debido atencion den un manera mas transparente y mucho mas miho.
E luna aki tin otro trabaonan tambe riba e tereno di Salud Mental cu lo inica. Manera ta conoci, Stichting Hunto lo tin su groundbreaking e luna aki, pues e proyecto infrastructural lo inicia, caminda FMAA y SPD lo uni como un solo stichting. Banda di esaki, como parti di e vision a largo plaso, lo instala algun “werkgroepen” pa atende cu e partinan legislativo, e parti di enseñansa, workshops pa tur e profesionalnan cu ta traha den e veld, como tambe e parti di finanzas.
Por ultimo, e mandatario a duna un danki na AZV y BRA pero tambe ministerio di Salubridad Publico y Minister President Señora Evelyn Wever-Croes pa a aporta na e parti aki pa por sobrepasa e reto cu nos ta worde confronta cune.


text:
ORANJESTAD – Diabierna ultimo Guardian Group Fatum a organisa pa di tres biaha e Guardian Group Fatum Best in Business Award y Best Business Concept Award 2019.
Minister di Economia tabata e orador invita y a dirigi palabra na e nominadonan y invitadonan presente.
E mandatario ta aplaudi e iniciativa di Guardian Group Fatum pa reconoce companianan na Aruba pa nan liderazgo, strategia di negoshi, nan profesionalismo y resultadonan. Tabata tin 5 nominado pa e Best in Business Award, cualnan ta: SlipNot Solutions di sra. Sharona Lee-Schoop, Muscles and Lungs Crossfitness Aruba di Javier Erasmus y William Erasmus, Lindy Lifestyle Boutique di Alexlindy Croes, GRP Architects & Construction di Gershon Pocorni y Leila Pocorni, y Cornerstone Economics di Lay Hing de Kort-Yee y Rendell de Kort. E 3 nominado pa e Best in Business Concept Award tabata: Seamless Rain Cutters di Rodney Bareño,
Eco living Aruba di Daniel Barros, y OFLOW di Erwin Junior Ras.
E ganador di Best in Business Award 2019 a resulta GRP Architects & Construction. Y e ganador di Best Business Concept Award 2019 a bay pa Eco Living.
Minister Xiomara Maduro ta felicita e nominadonan y tambe e dos ganadornan y ta desea nan hopi exito pa nan negoshi por sigui florece y asina aporta na economia di Pais Aruba.


text:
Kasi ku penshun
Seis luna promé ku bo edat di penshun bo ta risibí di PCN un karta tokante e fecha ku bo penshun ta kuminsá, huntu ku un kantidat di formulario ku bo mester firma i debolbé. Esaki ta nesesario pa por regla bo pago di penshun na tempu.
Bo ta risibí bo penshun di PCN for di momentu ku bo penshun kuminsá, miéntras ku bo ta na bida. Si bo a nase promé ku 1964, bo edat di penshun den e kaso ei ta 65 aña. Si bo a nase den òf despues di 1964, esei ta 66 aña e ora ei.
Baha mas tempran ku penshun
Agregá un frase na komienso di e teksto akí. Bo tin mag di bai ku penshun for di ora ku bo hasi 60 aña, bo no tin nodi di warda te na ora ku bo hasi 65 òf 66 aña. Si bo baha mas tempran ku penshun, bo ta risibí un kompensashon di penshun mas abou si. Esaki ta pa motibu ku bo ta konstruí penshun riba un periodo mas kòrtiku i ku mester paga e penshun akumulá riba un periodo mas largu.
Si bo kier stòp di traha mas tempran, bo por tuma kontakto ku un di nos ofisinanan pa regla esaki.
Baha mas lat ku penshun
Ta posibel tambe pa bo laga bo penshun kuminsá mas lat ku e edat di penshun di 65 aña (si bo a nase promé ku 1964) òf 66 aña (si bo a nase den òf despues di 1964). Bo por posponé bo penshun te maksimalmente ora bo hasi 70 aña. Komo ku bo ta bai mas lat ku penshun, bo ta ta risibí un pago di penshun mas haltu. Bo ta sigui den servisio di bo dunadó di trabou despues di bo edat di penshun? E ora ei bo ta sigui konstruí penshun serka PCN.
Reskate di penshun
Si e balor di bo penshun di behes konstruí, riba e dia ku bo ta bai ku penshun ta mas abou ku un sierto mínimo stipulá? E ora ei bo ta risibí henter bo penshun komo un suma den un solo bia. Den e kaso ei bo no tin derechi riba un pago mensual.
Entrante 1 di yanüari 2022 e siguiente montantenan mínimo bruto anual ta na vigor:
- USD 1.675, si bo ta biba na Boneiru;
- USD 1.632, si bo ta biba na Sint Eustatius;
- USD 1.631, si bo ta biba na Saba;
- USD 1.631, si bo ta biba pafó di e islanan BES
Bonaire
Kaya General Carlos Manuel Piar #5, Bonaire
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur
Sint Eustatius
Mazinga Square, Oranjestad, Sint Eustatius
T +599 318 32 18
M +599 416 68 60
E info-statia-saba@pensioenfonds-cn.com
Habrí di:
08.00 – 12.00 uur
Saba
Kaya General Carlos Manuel Piar #5, Bonaire
T +599 416 68 60
E info-statia-saba@pensioenfonds-cn.com
Preguntanan has frekuente
Mi mester mèldu mi mes pa e areglo di penshun?
Di kon un oumento ta importante pa mi penshun?
Mi ta outomátikamente sigurá pa penshun di partner pa mi partner?
Was mas pregunta frekuentemente hasí >>


text:
Aruba
A gara 3 preso cu a huy di KIA, bek den corto tempo diadomingo
Posted on 06/12/2022 3:50 pm AST | Updated on 06/12/2022 3:52 pm AST
SANTO DI PATIA – Despues cu KIA a bati alarma pa cuarto pasa di 12 diadomingo merdia cu 3 preso a huy, a logra pone man riba nan den un tempo relativamente liher. Ta trata di dos ruman Venezolano Jose y Cesar Ventura, y e Canades Michael Gibson, cu a asesina un Canades Chines di Canada algun tempo atras na Aruba. Director di KIA Gino Winklaar despues di e suseso, a confirma na noticiacla cu enberdad a gara e tres personanan. Dos di nan, no a logra sali for di KIA si, y a logra sali solamente di unda cu nan tabata cera, pero no pasa e muraya. Un di nan, e Venezolano Cesar Ventura si a logra huy y sali di KIA mes. Pero algun rato despues, a gare mei mei di mondi pafo di KIA. Un cooperacion entre polis di diferente departamento, incluyendo K9, hunto cu e K9 Bot department di KIA mes a logra pone man riba e persona. E director mes a intermedia y a papia cu e preso, scondi den mondi, pa e entrega su mes, cual a sosode tambe. Den cuestion di 2 ora mas of menos, a logra boei e persona cu a huy, pone den boei y transporte bek paden di KIA. Potret ta cortesia di KPA.


text:
Dialuna madruga a drenta informe di cu un auto lo a subi e santo blanconan di Eagle Beach. Mesora a dirigi un patruya na e sitio. Na yegada di e patruya nan no a encontra e auto. Den ora di mainta polis a topa cu e auto, un v-car KIA Picanto. Polis a yama e compania di huur auto y esaki a bin busca e auto dibiaha. Polis a tuma datos di e susedido aki y tin e casi bao investigacion.
UPDATE: Den oranan di mainta un otro patruya a topa e auto aki y a yama e compania di e car rental cu a keda di manda un takelwagen pa sak’e y busk’e!


text:
Mi ta den comienso di mi 30 aña di edad y pa e ultimo shete aña mi a hayami cu e dilema di ta stima dos homber na mesun momento. Cada un ta unico den su manera di ta, pero tur dos ta amoroso, cariñoso y tur dos ta stimami. Mi tawata den un relacion cu e prome homber pa dos aña y despues mi a lage pa e di dos, cu kende mi tawata den un relacion pa cuater aña. Awor mi ta bek cu e prome, pero mi ta haya hopi falta mes di e di dos. Ta parce cu mi no por ta completamente felis cu un di nan so, pasobra mi ta haya hopi falta di e otro y mi ta sintimi culpabel pasobra mi ta sinti cu mi ta bezig ta hungando cu nan. Mi ta puntra mi mes si ta miho pa laga tur dos, pero mi sa cu esey lo kibra mi curason. Varios hende cu mi conoce ta bisami cu otronan ta soña so cu tipo di hombernan asina, y cu mi mester ta contento di tin dos bon homber cu ta stimami y cu mi por scoge for di nan. Mi sa cu mi tin hopi suerte, pero te ainda a resulta imposibel pa scoge y esaki ta haciendo mi daño. Mi no sa kiko ta e mihor manera pa pa trata cu e asunto aki. Mi ta preocupa cu hendenan lo bai husgami.
Contesta
Prome pregunta: Dicon bo mester scoge? Nos ta biba den un mundo diferente awendia. E normalidad di siglo 19 no ta aplicabel mas y si mundo ta un mihor lugar ora boso tres ta hunto, dicon no bai pe? Mi no sa kiko bo parehanan lo opina, pero kizas ta algo pa boso test. En todo caso ta importante pa ta habri y honesto cu nan dos, y p’esey mester inclui nan tur dos den e combersacion.”
Ora bo mira e daño cu parehanan ta haci otro ora nan kibra cu otro y den e paso kibra un famia completo, of forsa pa keda hunto a pesar cu cos no ta bai bon y nan no ta felis, bo ta cuminsa pensa si no a bira tempo pa re-examina nos modelo monogamo. Bo ta puntra bo mes si no a yega e otra pa stop di conforma na e sistema anticua aki cu den bida real pa mayoria hende no ta traha y ta pusha hende pa biba un dobel bida – caminda infidelidad ta na ordo di dia – of un bida – felis ariba Facebook y infelis den realidad – pa ‘cara di otronan’. Esaki ta e tristo realidad cu hopi hende ta biba aden, complaciendo tur otro hende menos nan mes.
Segun estadistica di edad, un relacion lo por dura shete decada. 70 aña ta un tempo sumamente largo pa soporta tur e carencianan. Un solo persona nunca lo bai por dunabo tur locual abo mester pa ta felis. Semper lo bo bai tin cu sacrifica cosnan cu ta importante pabo y e sacrificionan ey mes, pa chikito cu nan por mustra na cierto momento, a lo largo ta propaga insatisfaccion, infelicidad y resentimento.
Pues, si e dos personanan aki hunto ta forma bo homber ideal, ami lo considera seriamente pa – si nan tur dos ta di acuerdo cu esaki – purba un relacion cu nan tur dos. Honestidad ta e cos di mas importante den tur relacion. Pues, tambe den un eventual trio polyamoroso. Door di ta honesto cu nan dos tocante bo intencion, bo ta duna nan un ‘fair chance’ pa dicidi kiko nan kier haci cu nan bida. Si nan tur dos acepta pa ta den un relacion cubo, esaki lo ta bo situacion ideal. Y si no ta asina, bo lo tin di siña biba cu e decision aki, cu no ta den bo man.


text:
Amor ta expresa na diferente forma. E ser femenino ta encanta ricibi sorpresa, carta, flor y cu nan ta contesta nos mensahenan. Danki na tecnologia e mensahenan ta un gran aliado, pa mantene nos comunica cu nos pareha y por ta un guia hopi practico, si bo kier sa kico e ta sinti pa bo.
Confianza ta e clave den cualkier relacion. No ta recomenda pa pone un prueba pa bo pareha, pero door di tin e necesidad di comunica cu ne, e mensahenan di texto nos por yuda reforsa e sentimentonan di siguridad, amor y lealtad, segun Ana María Sánchez, psicologo y terapeuta di pareha.
E specialista ta sigura cu ora un homber ta namora, e ta contesta e mensahenan aki y nos ta revela nan:
1. Ta puntra bo unda bo ta
No ta trata di acos’e of hacie un interogatorio, simplemente ta demostr’e bo amor y preocupacion pa sa cu e ta bon. E no lo tarda pa contesta y di mes, e lo encanta cu bo ta hacie.
2. Bo ta pidie ayudo
Si bo tin un problema y ta rekeri ayudo, ora un homber ta namora e ta responde e mensahenan aki y seguramente ta acudi na bo yamada, pa apoya bo den loke bo mester.
3. Bo ta bis’e cu bo no ta bon
Ora di un enfermedad fisico of sinti bo malo emocionalmente, bo lo compartie cu bo pareha. E no lo tarda pa busca bo, pa sa kico ta pasando cu bo.
4. Bo ta bis’e cu bo ta stim’e
No ta importa den ki lugar bo pareha ta, e ta tuma un minuut pa contesta bo mensahe, brindando bo e trankilidad cu bo mester.
5. Bis’e cu bo ta haya su falta
Ora un homber ta namora e ta contesta e mensahenan aki y kisas e ta bisa bo algo mas cu djis un ‘ami tambe’.
Nota importante:
E specialista ta sigura cu no mester abusa di e mensahenan aki, pa sa si un homber ta namora, di lo contrario solamente bo lo fad’e y e ta kere cu bo ta acosando e.


text:
WILLEMSTAD – Djasabra dia 14 di sèptèmber próksimo lo sende e lusnan riba tereno di Tera Kòrá. Sr. Isabella den representashon di e tim di U.D. Tera Kòrá, den rueda di prensa di FFK, a konfirmá esaki.
E tim di e bario aki, a bin ta klasifiká durante di tur e último kampionatonan den di dos divishon i awor ku lus nan na tereno, sigur ta un motivashon pa mas esfuerso i kisas tambe trata na promové próksimamente.
Deportivo360 lo bai ta presente na e okashon aki, pa asina inmortalisá e gran okashon aki, ku ta un proyekto ku a konta ku sosten finansiero di Refineria Isla, MNO/Vervat i tambe Aqualectra.


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a derota Yomiuri Giants ku skor di 8-4
Wladimir ‘Coco’ Balentien a hunga left field pa e ekipo di Swallows i a konektá un hit den tres turno na bate ku un kareda empuha i un base por bola. Wladimir tin un promedio aktual di .240, ku seis honron i 12 kareda empuha
- Rakuten Golden Eagles a pèrdè di Fukuoka SoftBank Hawks ku skor di 4-1
Andruw Jones tabata batido designa den e partido aki pa e ekipo di Golden Eagles i no a konektá hit den kuater turno na bate. Andruw su promedio ta di.190 ku tres honron i ocho kareda empuha
Resultadonan di Beisbòl Liga Grandi ayera:
- Pittsburgh Pirates a derota Cincinnati Reds ku skor di 8-7 den kontinuashon di e partido ku a keda suspendé djaluna den di shete entrada
Roger Bernadina a drenta e partido aki komo batido emergente i no a konektá hit den un turno na bate
- Den e di dos partido Pittsburgh Pirates a pèrdè di Cincinnati Reds ku skor di 7-5
Roger Bernadina a hunga center i left field den e partido aki i a konektá un hit den tres turno na bate ku un base por bola. Ku esaki Roger a pone su promedio na .118
- Atlanta Braves kontra Philadelphia Phillies a keda postpone
- Chicago Cubs kontra New York Yankees a keda postpone
- Tampa Bay Rays kontra Baltimore Orioles a keda postpone
- Cleveland Indians kontra Detroit Tigers a keda postpone
- Washington Nationals a pèrdè di Miami Marlins ku skor di 11-2
- Seattle Mariners a pèrdè di Texas Ranges ku skor di 5-0
- Boston Red Sox a pèrdè di Chicago White Sox ku skor di 2-1
- Kansas City Royals a derota Houston Astros ku skor di 4-2
- St. Louis Cardinals a gana Milwaukee Brewers ku skor di 6-1
- Toronto Blue Jays a derota Minnesota Twins ku skor di 9-3
- New York Mets a gana Arizona Diamondbacks ku skor di 9-0
- Oakland Athletics a derota Los Angeles Angels ku skor di 10-9 den un partido ku a bai 11 entrada
- Colorado Rockies a gana San Diego Padres ku skor di 3-2
- Los Angeles Dodgers a pèrdè di San Francisco Giants ku skor di 3-2 den un partido ku a bai 12 entrada
Kenley Jansen a picha den e partido aki pero no ta logra salba su di sinku wega di temporada. Kenley a habri bòm di 9 entrada ku e ekipo di Dogers ariba 2-1 ta poncha e promé batido ku e la enfrentá. Despues Kenley a permití un single i un doblete ku a empuha un kareda i asina permití San Francisco empatá e partido na 2 den bòm di 9 entrada. Den e partido Kenley a picha un ining kompletu permitiendo dos hit, un base por bola, un kareda i poncha dos. Kenley tin un efektividat di 4.50
Partidónan di Liga Grandi pa awe:
- Pittsburgh Pirates kontra Cincinnati Reds
- Tampa Bay Rays kontra Baltimore Orioles
- Chicago Cubs kontra New York Yankees (Doubleheader)
- St. Louis Cardinals kontra Milwaukee Brewers
- New York Mets kontra Arizona Diamondbacks
- Atlanta Braves kontra Philadelphia Phillies
- Cleveland Indians kontra Detroit Tigers
- Washington Nationals kontra Miami Marlins
- Seattle Mariners kontra Texas Rangers
- Boston Red Sox kontra Chicago White Sox
- Kansas City Royals kontra Houston Astros
- Toronto Blue Jays kontra Minnesota Twins
- Oakland Athletics kontra Los Angeles Angels
- Colorado Rockies kontra San Diego Padres
- Los Angeles Dodgers kontra San Francisco Giants
Breve:
Liga Menor Tripel A
- Didi Gregorius den e partido di ayera pa Reno Aces a konektá dos hit den kuater turno na bate, ku un kareda anotá. Didi tin un promedio aktual di .354 ku kuater doblete, un tripel, un honron i sinku kareda empuha
Liga Menor Dòbel A
- Curt Smith a hunga primera base pa Springfield Cardinals i no a konektá hit den kuater turno na bate ku un kareda empuha. Curt tin un promedio di .136 ku sinku kareda empuha despues di 22 turno na bate
- Hainley Statia a hunga segunda base pa Huntsville Stars i a konektá dos hit den dos turno na bate, ku dos base por bola i un kareda anotá. Hainley tin un promedio aktual di .188
Liga Menor Klase A
- Juremi Profar a hunga tersera base ayera pa Hickory Crawdads den nan promé partido i a konektá un hit den dos turno na bate, ku un base por bola. Den e di dos partido, Juremi a konektá un hit en tres turno na bate. Juremi tin un promedio aktual di .294 ku un honron i dos kareda empuha
- Carlton Daal a hunga shortstop pa Dayton Dragons i no a konektá hit den kuater turno na bate. Carlton tin un promedio aktual di .286 ku dos doblete i dos kareda empuha
- John Polonius a hunga tersera base ayera pa Augusta GreenJackets i no a konektá hit den tres turno na bate. John tin un promedio .100 den 10 turno na bate e temporada aki


text:
19 di yüni
17 di yüni ta e di 170 dia di aña (171 den un schrikkeljaar) riba e kalènder gregoriano. Ta resta 195 dia pa e aña terminá.
A sosodé[editá | editá fuente]
- 1824 - E di dos Kongreso mehikano ta dekretá abolishon di sklabitut.
- 1961 - Kuwait ta bira independiente di Reino Uni.
- 2014 - Ta proklamá Felipe VI komo rei di Spaña.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Estadonan Uni di Merka - Juneteenth
- Trinidad i Tobago - Dia di Labor


text:
Kralendijk- Di e 99 persona ku a pasa tèst di Covid riba djaweps, 30 a resultá infektá ku e virus, segun informashon di departamento di Komunikashon.
Na tur tin 179 kaso awor. Tur kaso aktivo ta trata di hende di Boneiru. 15 hende a rekuperá di Covid-19.
Tin 1 persona hospitalisá pa motibu di Covid-19.
Ayera gezaghèber Rijna i dòkter Marina Luinstra-Passchier a bisa di ta spera ku e kantidat di kaso positivo lo sigui oumentá mas, pero pa otro siman lo mester kuminsá mira efekto di e medidadan ku a implementá siman pasá. Si ainda e sifranan no kuminsá baha otro siman, no por ekskluí ku lo implementá medidanan ainda mas severo.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Aruba
Santa Rosa a ricibi resultado di encuesta for di Universidad di Aruba
Gobierno di Aruba, tin como un di su metanan principal ta pa stimula e Sector Primario di Aruba. No solamente pa logra siguridad di cuminda pa e comunidad pero alabes brinda e oportunidad na nos hobennan pa bin mas den contacto cu e sector aki y conoce kico ta e contribucion cu esaki ta representa pa nos comunidad y futuro generacion. Esaki ta un tema cu mundialmente ta mira como un prioridad, specialmente awor cu no solamente e cambionan climatico ta hunga rol, pero tambe e situacion tenso cu tin entre paisnan den desacuerdo. Esaki sigur ya a demostra su impacto den prijs y disponibilidad di cierto producto di consumo.
Durante e ultimo añanan Santa Rosa a logra introduci diferente proyecto den cual a wordo diseña specialmente pa den un forma educativo pero na mes momento participativo, hiba e conocementonan di plantamento, criansa y pesca cerca nos hobennan sea na scol of otro centronan educativo pa mucha y hoben. Pa menciona algun, Santa Rosa ta ofrece workshops n’e scolnan cu ta encera plantamento, ta ofrece workshops specialmente pa docente, pa nan por tin e conocemento basico na momento di splica referente e tema of crea area di plantacion na nan scol. Durante vakantie e gruponan por haya rondleiding cu e posibilidad di haya workshop referente plantamento. Na 2019 a inicia cu e proyecto “Hofi di Amistad” cu e meta pa crea hofinan escolar mediante un plan di mantencion diseña door di e studiantenan mes. Pa e proyecto aki tin dos scol cu ta formando parti di dje y cual ta haci posibel pa midi e desaroyo y exito di cada un individualmente. Asina pocopoco por bay ahustando e modelo den e structura cu ta mas duradero y practico pa logra e meta principal y efectividad di cada hofi. Nos ta consciente cu den algun ocasion, tin scol cu tin e deseo pa tin nan propio hofi escolar, pero pa motibo di algun aspecto, ta haci esaki dificil pa realisa. Algun ehempel ta entre otro e gastonan di irrigacion of mantencion como tambe e compromiso pa sigui mantene e hofi durante temporada di vakanti. Santa Rosa ta orguyoso di por confirma cu a pesar di e dificultadnan, tin varios scol cu toch ta sigi purba pa crea un área chikito caminda cu e muchanan por toch tin e contacto cu e sector aki den un forma mas pasivo.
Como parti di Santa Rosa su responsabilidad pa crea y ehecuta proyecto cu tin un impacto educativo y hunto pa logra concretisa e metanan pa cual e proyecto a wordo desaroya. Tabata importante pa haci estudio encuanto di e posibel resultadonan pa futuro por respresenta y cu por determina tambe con ta recomendabel pa esaki wordo adapta pa logra tin mas efectividad. Un di e proyectonan cu Santa Rosa tabata desea di evalua pa por crea un plan di maneho mas concreto, ta e posibilidad di stimula mas hofi escolar rond di Aruba. Di acuerdo cu e Director di Santa Rosa, Nathalie Maduro, “Cada hofi escolar cu ta wordo crea cu un proposito educativo y wordo bon manteni, ta un herment valioso cu ta sirbi pa concientisa y stimula nos hobennan encuanto e importancia e responsabilidad di un pais pa establece siguridad di alimento saludabel pa su comunidad y alabes wordo identifica como un carera profesional cu den futuro lo contribui enormemente na logra menos dependencia di importacion di cuminda for di exterior y crea oportunidad laboral.”
Na luna di maart 2022 Santa Rosa a entrega e tema di estudio na Universidad di Aruba como parti di un proyecto pa studiante nan por asisti cu ehecucion di estudio. Aki e dos studiantenan, Taisha Henriquez y Zayliyah Danje ambos atendiendo e Facultad di Social Works a wordo escohi pa hunto cu e gerencia di Santa Rosa inicia cu e estudio mediante un encuesta referente e tema “Why are School Gardens an added value to Aruba’s Food Security and Children’s wellbeing?” E studiante nan a haya diferente informacion y dato pa wordo studia y na mes momento a haci bishita na e dos proyecto ya existente como tambe a bishita otro instancianan caminda den pasado Santa Rosa a coopera cu workshop y material di plantacion. Otro aspecto importante y interesante di e estudio ta, a encera un encuesta cu a wordo manda pa docente, ex-docente, mayor, profesional y hefenan di Departamento pa por a logra haya un bista mas amplio con e gruponan aki ta mira e efectividad di desaroya mas hofi escolar y ki impacto esaki tin riba e mucha su salud y desaroyo. E resultado a mustra cu cifra cu tin un interes grandi di parti di parti di tanto e docente y mayornan y cu ta reconoce e beneficio di stimula e tema di plantacion di cuminda for di trempan cerca e muchanan. Sinembargo tin e limitacion financiero y compromiso pa cu e mantencion di e hofi cual ta keda un contratiempo. Pero awor cu tin un bista mas cla conclui for di e resultado di e encuesta. Santa Rosa tin un bista mas concreto awor di e futuro di e proyecto aki y lo traha awo riba posibel solucionnan pa haci di cada hofi escolar uno exitoso.
Mester remarca cu e studiantenan a crea un bunita poster informativo riba nan propio iniciativa cu ta ilustra e cinco caracteristicanan cu ta hasi di un hofi escolar un herment beneficioso riba diferente area tanto social, nutricional y como tambe desaroyo propio cerca e muchanan.
Pa medio di esaki, Gerencia di Santa Rosa ta gradici Yolanda Richardson, Docente Module Introduction to Research Methology pa e Facultad di Arte y Cencia na Universidad di Aruba pa su cooperacion. Ta yama danki na e dos studiantenan, Taisha Henriquez y Zayliyah Danje cu den un forma hopi profesional y dedica a ehecuta e estudio aki y entrega e raport completa na Maduro den presencia di Ludwig Rasmijn encarga cu proyecto escolar.


text:
ORANJESTAD - Durante un conferencia di prensa dialuna Minister di desaroyo sostenibel, Sr. Mr. Geoffrey Wever, a anuncia cu Young Entrepreneur Summit (YES) San Nicolas ta un encuentro cu tin 2 fecha, cual e prome lo tuma luga diahuebs binidero, 19 di mei 2022 na Principal Movie Theater.
Riba e prome dia e Digi-entrepreneur, Sr. Hans Hoornstra, lo comparti su conocemento ariba e importancia di ta digitalisa inteligentemente y kico ta habilidad cu sigur bo mester tin den siglo 21 pa ta un empresario exitoso. Sr. Hans Hoornstra ta conoci pa ta un orador inspirativo door di uza humor y anecdota cu lo hibabo sin esfuerso na evoluciona bo habilidad humano.
Minister Wever ta contento di por menciona cu e acogida pa e summit ta bayendo bon, y cu e prome fecha ta completamente "booked". Esnan cu a registra pa dia 1 lo ser inscribi automaticamente pa e segundo dia - caminda lo conta cu un cupo mas grandi pa participante.
E segundo dia lo tin diferente workshops interactivo ariba temanan importante pa maneha un negoshi. E evento aki lo tuma luga dia 18 di juni 2022 den Santa Teresita Center di 1:00 PM pa 5:00 PM di atardi. Inscripcion pa e di dos fecha aki ainda ta posibel, y ta completamente gratis. Por haci esaki na: www.yessannicolas.com
"E dialogo ta un parti esencial di Aruba su recuperacion economico", Minister Wever ta opina. Temanan cu lo ser cubri lo ta 1) Growth Hacking (online sales & marketing techniques), 2) Liderazgo & Maneho, 3) Comunicacion & Networking, 4) Administracion and Finansas. Pues un invitacion ta bai pa e comunidad hoben pa registra y participa.
Ta anticipa un session interesante caminda hobennan por comparti nan interes y aspiracion. E summit aki ta e inicio di esfuerzonan pa siguiente fase di desaroyo pa Aruba su economia. En particular pa San Nicolas ta importante pa transiciona pa un economia cu ta circular, inclusivo pa participacion, fuerte y resiliente, y mas cu tur; sostenibel.
ORANJESTAD – Parlamentario pa partido Raiz, Misha Raymond a informa diabierna cu e ta apoya matrimonio di mesun sexo y cu e ta cofirmante hunto cu parlamentario Miguel Mansur di un ley di niciativa pa haci esaki un realidad. Segun Raymond, Cu fin di juni ta yega na clausura di luna di orguyo, Plataforma Raiz kier manda un palabra di elogio na miembronan Parlamentario Misha Raymond y Minister Geoffrey Wever trahando pa un sociedad inclusivo. E hecho cu un parlamentario di partido di coalicion ta co-firmante ta interesante mirando e posicion di e partner di coalicion MEP, cu a mustra den pasado caba cu nan no ta cla pa un ley manera cu esaki a keda proponi aworaki. Hasta den partido di oposicion actual AVP tabatin resistencia tempo cu e partido tabata na mando algun tempo atras.
ORANJESTAD - Prome minister Wever-Croes diahuebs mes a contesta Simar nan carta, cu e meta pa contra aresta nan (di Simar) carta. Prome Minister Evelyn Wever-Croes, diahuebs a ricibi un carta di e sindicato di enseñansa, SIMAR relaciona cu cuatro punto di mal contento den e sector di enseñansa. Prome Minister a contesta e carta mesora indicando tambe cu e ta considera cu ta importante pa contra-aresta esakinan inmediatamente.
ORANJESTAD – ‘Gobierno a wordo desagradablemente sorprendi, pa e anuncio di WEB awe mainta, sin cu a haya aprobacion di gobierno, mientras nos ta na mesa cu WEB y Elmar riba e tema aki” tabata e prome reaccion di prome minister Evelyn Wever riba e anuncio di aumento di tarifa di awa diahuebs mainta. WEB den un comunicado a anuncia diahuebs mainta cu e tarifa di awa lo conoce un aumento entrante 1 di juli 2022, esta diabierna awor. Esaki a gara hopi hende di sorpresa y awor, -segun e prome mandatario -, e propio gobierno tambe.
ORANJESTAD – Aunke cu e situacion di tempo no ta mustra mes pisa cu a premira, gobierno ta mantene e Shelter in Place toch pa awe diaranson atardi 6pm, te cu diahuebs mainta 6am. Loke si a dicidi diferente, ta cu ta definitivo cu no ta prolonga e Shelter in Place y ta pone cu Aruba por ‘bolbe’ na normalidad atrobe entrante diahuebs mainta. Esaki ta conta sigur pa comercio primordialmente. Asina prome minister Evelyn Wever Croes a bisa diaranson atardi 5’or durante un conferencia di prensa actualisa riba e tema di mal tempo. A duna un splicacion di e situacion di tempo y ta mustra cu ta solamente awacero y poco strena cu lamper lo haya y cu pa 10’or awe nochi caba, e pior lo mester a pasa.
ORANJESTAD – Entrante 12 di diaranson merdia, Aruba ta bou di codigo cora, cu ta e codigo maximo den caso di emergencia pa Aruba. Y den cuadro di e yegada di e mal tempo, posibel tormenta tropical, esaki tabata necesario. Asina prome minister Evelyn Wever a informa durante un conferencia di prensa extraordinario diaranson mainta.
ORANJESTAD – Diamars un mayoria den Parlamento a aproba e ley Normering Topinkomens, osea e asina yama Wever-Croes norm. Esaki a sosode cu votonan di partidonan di coalicion MEP y RAIZ y di e partido di oposicion Accion21. Esaki ta nifica cu Aruba oficialmente ta cumpli cu un condicion mas pa asina gobierno por duna 5% di salario bek na su trahadonan entrante luna di juli 2022. E ley ta regula e maximo cu un hefe di un compania semi gubernamental of gubernamental por gana, y esaki no por surpasa e 130% di e salario di un minister of prome minister. Ta premira si awor, cu algun compania lo por hiba gobierno Corte, debi cu nan tin contractonan pa e salario cu nan ta trahando pe actualmente. Algo cu gobierno ta na altura di dje. “


text: E Konseho secco na Education Ekstraordinario ta un agensia di gobernashon, kende nan responsabilidat barka tur e sektor di educationE Konseho secco na Education Ekstraordinario (UR), evaluá e titulo stranheronan ku e fin di promociona sosten na e personanan ku ta buska trabou den Suela, e persona ku ta deseá sigui estudio, òf na e empleado ku ta den kontratá di un hende ku situacion stranhero. Bo por solicita un evaluashon di su qualification si bo ta un siudadano di UE di tera e EI òf a solicita un pèrmit di e kapital di Suela. A invita na contact ku nos ku nan preguntanan riba e búskeda di qualification stranhero òf e qualification profesional UR Sea ENIG EN NORIS di e ofisina. Den resultado, nos trabou include di provishon di informashon di búskeda di qualification i pa organisation pa kuminsá si bo ta deseá di traha na un profeshon regla.


text:
Domi– Dia 1 di dezèmber 2020, Fundashon Famia Plania a ranka sali ku e proyekto Bati Kibra. Esaki en konekshon ku 55 aña di eksistensha di Fundashon Famia Plania na òktober 2020 i tambe konmemorashon di dia internashonal di HIV/AIDS.
E proyekto aki tin komo meta pa konsientisá e hóben riba e área di seksualidat i tambe pueblo di Kòrsou, ku Fundashon Famia Plania ta di vital importansia pa pueblo. Nos hóbennan ta hunga un ròl hopi grandi den nos komunidat i tambe komo futuro mayornan. Mirando e influensia ku nan tin riba otro tokante e tema relashon seksual, ta bira nesesario pa nos influensiá nan komportashon den e bon kaminda.
Komo resultado pa por yega na un komunidat stabil, komportashon seksual salú i bon mayornan pa nan yunan den futuro. P’esei ku bista riba futuro, nan a bin ku un proyekto kaminda nan ke bati e hóbennan ku informashon i kibra e tabú rondó di seksualidat (Bati Kibra) i asina konsientisá e hóbennan den e proseso di un komportashon seksual responsabel i salú.
Tambe nan kier suprayá e balor i importansia di Famia Plania den nos komunidat. Básikamente nan ke influensiá e preshon di grupo “peer pressure” i hasi esaki un preshon positivo, un preshon salú kaminda hóbennan por siña i gana konosementu riba e tereno di formashon seksual. Hóbennan tin derecho riba un bon formashon seksual ku ta hasi nan mas konsiente na momentu di tuma desishon. E promé skol ku e tim di Bati Kibra a bishitá ta St.Paulus VSBO. E tim di Bati Kibra lo duna formashon seksual riba 4 área: Konosé bo kurpa, Malesanan Transmití Seksualmente, Antikonseptivo, Sekso Seksualidat i Relashon Seksual.
Alabes e tim di Bati Kibra a hasi debut di nan manual dediká na hóben Adolesensia: “Desafio grandi, kambionan grandi.” Si tin un skol ku ta interesá pa e tim di Bati Kibra bishitanan òf ta deseá mas informashon por tuma kontakto ku Fundashon Famia Plania na 4611323 òf whatsapp 5111323.


text:
Apesar di protesta di Fiscal y abogadonan
*Lo no bay trata e casonan separa tampoco den Corte!
*Huez ta OK pa trata e plan di Fiscal pa kita 941 mil di Benny
ORANJESTAD (AAN): Apesar di cu tanto Fiscal como e abogadonan a expresa nan desacuerdo pa cu e planning di Hues pa tratamento di e caso penal Avestruz, Hues a pone tur esakinan un banda y a mantene su planning. Por a ripara cu Fiscal no a keda nada contento.
No a papia nada di caso cu Ministerio Publico: Hues riba Diahuebs mainta a bisa cu el a haci un proposicion dia 14 di Juni 2022 pa e tratamento di e caso penal Avestruz y dia 15 Juni 2022, Fiscal y abogadonan a expresa cu nan ta contra e plan aki.
Hues a enfatisa cu e no a papia nada di e plan di e caso cu Ministerio Publico. Hues a rechaza e sugestion di mr. Carlo.
Ta asina cu mr. Carlo dia 15 Juni 2022 a remarca na Hues cu con por ta cu Abogado General durante interogacion di sospechosonan den caso Avestruz a bisa cu e tratamento di e caso lo cuminsa 5 September 2022 y abogadonan ta bin tende di esaki dia 14 di Juni 2022. Por a nota cu Hues no a gusta e remarke aki y el a pone esaki den su decision.
Mantene plan pa caso Avestruz: Pa loke ta e desacuerdo di tanto Fiscal como abogadonan riba e plan di Hues pa trata e caso penal Avestruz, Hues a bisa cu e no por complace tur hende den e plan. El a bisa cu e mester tene cuenta cu Corte di Husticia. Hues a bisa cu abogadonan a pidi pa tin suficiente tempo pa prepara nan defensa y Fiscal kier pa trata e caso promer cu November 2022 pasobra un di e Fiscalnan lo bolbe Hulanda.
Hues a remarca cu e no ta mira caba tratamento di e caso promer cu November 2022. Hues a dicidi di mantene su plan y a bisa cu tratamento di e caso ta cuminsa 7 y 8 di September 2022 y lo sigui October y November 2022.
Hues a instrui Fiscal: Hues a rechaza e peticion di parti di abogado pa trata casonan separa. Hues a bisa cu no ta practico pa trata casonan separa.
Hues a presenta henter e plan con e kier pa tratamento di e caso penal tuma lugar y a instrui Fiscal pa percura pa tin requisitorio pa cada caso cla.
Por a nota cu Fiscal no a keda contento cu e decision. Dia 15 Juni 2022, Fiscal a reclama cu e plan di Hues pa algun luna trata e caso y a bisa cu e no kier tin requisitorio apart sino un requisitorio pa tur sospechoso. Awor Hues a pone tur esaki un banda y a haci un yamada urgente riba Fiscal pa tin requisitorio pa cada caso y cu November 2022, contrario na e peticion di Fiscal, lo sigui cu tratamento di e casonan.
Lo bay scucha testigonan extra: Hues ayera a honra e peticion di abogadonan mr. Oomen y mr. Carlo pa scucha algun testigo extra. Hues a bisa cu e ta instrui Hues Comisario pa scucha e testigonan O., C., y d C., mientras cu e otro testigonan lo wordo rechaza.
Tur declaracion di testigo pa abogadonan: Hues tambe a honra e peticion di abogadonan pa nan haya declaracion di tur e testigonan. El a ordena pa tur e declaracion di e testigonan wordo facilita na e abogadonan.
Demanda pa kita casi 1 miyon for di Benny: Hues a bisa cu e ta bay di acuerdo cu e punto di bista di Fiscal pa trata e parti di kita pertenencia di Benny Sevinger, despues cu a trata e parti penal di caso Avestruz. Dia 15 di Juni 2022, Fiscal a bisa cu e ta bay demanda pa kita 941 mil florin for di Benny Sevinger.
Hues a caba su decision bisando cu dia 5 September 2022 pa 11’or di mainta lo topa atrobe den sala di Corte pa mira con e situacion di e investigacionnan pa cu e caso ta. El a pone dia 6 di September 2022 como un dia di reserva y dia 7 y 8 lo cuminsa cu e tratamento di caso Avestruz.


text:
ORANJESTAD (AAN): Recientemente Fundacion Desaroyo Integral (FDI) tabatin e suma placer di otorga na 11 funcionario riba e tereno social y/of educativo un certificado despues di participa na un curso extenso di “Train the Trainers, bou di guia di dr. Robert Leal.
E funcionarionan aki a ser entrena pa ser entrenado den e metodo di Emotional Freedom Techniques (EFT), popularmente yama tapping. E funcionarionan aki ta apto awo pa duna training na nan coleganan riba tereno social of na school y tambe na otro instancianan social y otro scolnan cu lo ta interesa pa haya conocimento y practica riba e metodo aki. Den e entrenamento cu dr. Robert Leal nan no solamente a profundisa e metodo, pero tambe e parti psycho terapeutico pa atende e diferente aspectonan cu ta bin dilanti den e proceso di ayudo y tambe e didactica como entrenado.
Dr. Robert Leal a keda sumamente impresiona cu e talento y entusiasmo di e entrenadonan.
Ta aplica e metodo aki di EFT exitosamente aki den caso di problemanan social-emocional manera trauma, agresividad, violencia, actitud neurotico, adiccion, distorsion cognitivo den e diferente areanan di bida diario, etc.
E metodo aki ta efectivo tambe pa problemanan mental y cognitivo, manera problema den sinamento. Pero tambe den caso di problemanan fisico, dolor y diferente malestar e tapping aki ta hopi efectivo. Y esaki ta conta pa tur edad.
Ta conoci cu e problemanan ta keda hopi lihe soluciona no solamente den e practica na Aruba, pero tambe internacional.
Ta resulta y ta di aplaudi cu den henter mundo, Aruba ta e pais cu tin relativamente mastanto profesional entrena riba e metodo aki di EFT, danki na tur e cursonan cu dr. Robert Leal a duna durante hopi ana.
Dialuna atardi den presencia di diferente director di instancia social/ pedagogico y cabesante di scol concerni e certificadonan a ser otorga.
Ta bay un cordial pabien na tur e entrenadonan y ta desea nan forsa y perseverancia pa sigui aplica e metodo aki cu hopi animo den e trabao importante cu nan ta eherce. Ta trata di Sherrel Werleman di Kukwisa Kleuterschool, Marianne Wouters di Orthopedagogisch centrum, Yasmira Tromp di Maria college, Chela Profet di Imelda Hof, Darlyn Maduro di Instituto Pedagogico Arubano, Sharisa Herrera, Haildy Castano, Yuritza de Cuba, Shaska Cook, Shareena Tromp y Jennifer Margaretha di Departamento di Asuntonan Social.
E programa di Train the Trainers tabata posibel danki na e colaboracion y subsidio ricibi di Cede Aruba.
https://diario.aw/categories/noticia/general/exitoso-curso-ta-demostra-cu-aruba-ta-sobresali-mundialmente-den-e-practica-di-eft-como-ayudo-y-terapia#sigProId4fb951b062


text:
Aruba
Region: Rescate y control di wardacosta den area
Diabierna ultimo Centro di Rescate y Cordinacion di Wardacosta a ricibi un notificacion via VHF canal 16, di un boto cu tabatin problema. E capitan a notifica cu su boto di piscado tabata tin problema y cu e no por a sigui nabega. RCC mes ora a informa steunpunt Aruba, ya
asina por a sali cu e Metal Shark, cu a bay na localidad di e boto Mishaili.
Una bes cu a yega na e localidat di e boto, e boto patruyero Metal Shark di Wardacosta a touw e boto y a nabega den direccion di Pier na Bali, caminda Mishaili por a mara cu siguridad. Na yegada na Pier na Bali e agentenan di Wardacosta a eherse un control rutinario riba e boto di piscado.
Ayera tambe RCC a ricibi un notificacion di e boto piscado Joandra, cu tabatin problema cu su baterianan. Un Metal Shark a bay nabega banda di Joandra, a touw esaki y nabega den direccion di Spaanslagoen Rancho Carion. Na yegada na Rancho Carion e agentenan di Wardacosta a eherse un control rutinario riba e boto di piscado.
Wardacosta ta avisa e doñonan di boto pa haci mantencion regular na nan botonan. Pa nan propio siguridad, abordo mester tin: sufisiente life vest, un flashlight cu bateria y un pito, un EHBO kit, sufisiente awa, aparato pa paga candela, VHF radio of un celular ful ge-charge. Evita e chens di un accidente of situacion peligroso riba lama cu bo boto of seadoo. Den caso cu mester di ayudo, por yama Wardacosta riba 913 of e whatsapp number 005999 510 0913. Gosa di lama y e beachnan na un manera safe.


text:
Diaranson atardi a tuma luga na Parke Curason situa na Jaburibari reapertura di e cancha di futbol completamente renoba. ‘Mi ta hopi contento di por a presencia e ceremonia di reapertura di Johan Cruyff Court cu desde diaranson ta carga nomber di Cruyff Court Denzel Dumfries’, Molina a expresa. E ta un hoya di facilidad, e cancha di yerba artificial ta completamente renoba unda nos hobennan por practica nan deporte, intercambia y socialisa. Hobennan haciendo algo positivo manera deporte, ta preveni pa nan bay den mal caminda. Parlamentario Molina a agrega cu den un combersacion cu su persona tabatin cu sr. Simon van Rooijen di Cruyff Foundation, a expresa e importancia pa sondea e posibilidad pa bin cu un cancha asina pariba di brug.
Parlamentario Molina ta felicita e bario di Jaburibari, Ministerio di Enseñansa y Deporte, Cruyff Foundation, IBISA, FCCA, FFD y AVB cu e realisacion di e bunita proyecto aki pa hobennan.


text:
MANA ta anuncia cambio den entrada pa publico
13 juni 2022
Cuminsando e siman aki MANA ta ricibi publico na e entrada di e edificio moderno di glas den Schelpstraat, na banda di e parkeo. E cambio aki ta door cu trabounan di mantencion grandi na tres edficio monumental ta cuminsa pronto. Ta trata di Cas Dundun, Cas di Cunucu y Fruteria. E trabounan aki tin un duracion di cinco luna. E mantencion programa, cu a ser financia door di UNOCA y Ministerio di Finansa y Cultura, ta parti di e proyecto ‘Manteniendo Herencia Bibo den Tempo’.
E exposicion arkeologico permanente ta keda habri di dialuna pa diabierna di 9’or di mainta pa 5’or di atardi. Solamente cierto espacionan por lo pronto no lo ta accesibel pa publico. Tambe a haci cambio den ruta pa bishitantenan.
Pa bishita di gruponan manera scol y camps di vakantie, tin e posibilidad tambe pa bishita e exposicion di Caribbean Ties na Klooster di Imeldahof na Noord te fin di augustus awor. Alavez MANA lo ofrece actividadnan na Noord durante periodo di vakantie grandi. Pa bishitanan den grupo mester traha un cita. Por comunica cu MANA na 582-8979 of via nos paginanan di facebook Museo Arqueologico Nacional Aruba/ National Archaeological Museum Aruba pa mas informacion.
MANA ta pidi comprension pa e posibel incomodidadnan cu e trabounan indica por ocaciona. Ora e esakinan ta cla y cu e exposicionnan nobo ta monta, MANA ta mihor ekipa pa sirbi comunidad di Aruba y su bishitantenan.


text:
Police
Home Police
UPDATE, TUR TRES PRESO GARA, dos a wordo gara riba tereno di KIA y...
SANTO DI PATIA: Diadomingo den careda di 12 or y 15 di merdia, un cuidado di preso a mira tres preso den un brandgang. Mesora...
Dama levemente herida den accidente na Sero Patrishi
Sero Patrishi - Diadomingo mainta algo pasa di 9'or polis a topa cu un accidente na Sero Patrishi y a constata cu tin un...
Problema entre ex pareha a termina na destruccion di bentana
Laurens Costerstraat - Diadomingo mainta trempan polis a bay den e Laurens Costerstraat pa un problema di pareha. E bay lihe pa motibo cu aparentemente...
Accidente di UTV na costa norte a laga varios turista herida
Caminda di Natural Bridge Diasabra merdia den careda di 1'or varios unidad di Ambulance y tambe di polis a bay ariba e caminda di tera...
Accidente entre tres auto ariba WVB, un chauffeur deteni pa maneha bou influencia
Watty Vos Boulevard - Diasabra anochi den careda di 8'or varios unidad policial a bay cu urgencia panort di rotonde Cumana cu ta bay...
Accidente cu hende herida na Ponton
Ponton - Diabierna merdia den careda di 1:45 polis y ambulance a bay e subida di Ponton, pa un accidente cu hende herida. Dos auto...
Atracadornan cu cuchiu den e man a drenta Sunflower Supermarket na Tanki Leendert
Tanki Leendert: Dialuna algo despues di 9 or di anochi a sosode un atraco arma riba Sunflower Supermarket na Tanki Leendert. Dos homber a drenta e...
Den auto: Dama a bira malo y su pareha a bahe y pone plat...
Avenida Nelson O.Oduber/ Rotonde Superfood Diadomingo anochi 10'or pasa polisnan a bay cu urgencia e Rotonde conoci di Superfood, eynan lo a sosode un accidente...
Despues di a caba di lanta vuelo: Jet Blue a regresa debi na un...
Queen Beatrix International Airport - Diadomingo atardi rond di 5:45 Toren a haya contacto cu e piloot Jet Blue, cu a caba di lanta...
Durante control den barnan na San Nicolas, hendenan a lanta cu polis, un agente...
B.van de Veen Zeppenveldtstraat, San Nicolas: Diasabra den careda di 1 or y 15 di marduga. Durante control di polis den e caya principal di...


text:
The content originally appeared on: Diario
ORANJESTAD (AAN): Diaranson 13 di April 2022, Minister di Transporte, sr. Ursell Arends a tene un reunion cu miembronan di Raad van Commissarissen nobo di Arubus N.V.
Den un ambiente ameno a intercambia idea nan como tambe e vision di e Ministerio di sr. Arends pa cu Arubus, Aruparking y Arutram. E Raad van Commissarissen a worde nombra dia 7 di April durante e aandeelhoudersvergadering
Un Raad van Commissarissen cu ta consisti di hendenan capasita y professional di diferente ramo den nos comunidad cu experiencia y concemento cu ta atribui na e trabaonan necesario cu lo mester worde ehecuta como miembro di e Raad van Commissarissen. E reto nan pa cu Arubus ta uno grandi pero e meta ta uno comun, cu ta pa e tres compania nan aki traha optimal y duna e servicio cu pueblo ta rekeri.
E Raad van Commisaris di Arubus ta consisti di: e siguiente personan; sr. Eric Tromp (Engineer/Business), sr. Dinesh Mahtani (Comerciante, Finance), sr. Ling Wong (Economista; experiencia amplio), sr. Henry Gregory Tromp (Engineer, Business Consultant) y sr. Demis Illis (Abogado, Presidente actual di RvC).
Minister Ursell Arends ta desea e Raad van Commissarissen di Arubus N.V hopi exito y ta expresa di tin pleno confianza cu hunto lo logra e metanan proponi y sobrepasa e retonan exsistente di e compania estatal.


text: Diaranzon atardi a drenta informe di un accidente unda cu un patruya policial ta envolvi, mesora a dirigi e unidad di trafico na e sitio. Na yegada di e patruya a bin compronde cu aki ta trata di un accidente unda cu e dama chauffeur di un Nissan March tabata yegando e cruzada pero no tabata mustra di bay para pa duna preferencia, e polis cu tabata stuur a pensa di desvia pa e auto aki pero tabata bini un otro auto di direccion contrario y pa evita e impacto frontal a tuma e mihor desicion di absorbe e impacto den banda di e patruya asina ningun hende resulta herida.


text:
Compara cu maart 2021, e cantidad di placa den circulacion a crece cu Afl. 80,2 miyon te na Afl. 4.937,7 miyon den e luna di april 2021. Esaki a resulta for di un subida den e reserva di divisa netto (+Afl. 234,4 miyon) y un bahada den reserva activo domestico netto (-Afl. 154,0 miyon).
E expansion den e reserva di divisa netto a wordo causa pa compra netto di divisa di Afl 414,5 miyon di publico, principalmente relaciona cu entrada di otro inversionnan y entrada for di turismo. Esaki a wordo parcialmente mitiga pa benta netto di divisa di Afl. 180,2 miyon na publico, primordialmente relaciona cu pago pa importacion y otro servicionan.
E bahada den e activo domestico netto a wordo causa pa un caida den credito domestico (-Afl. 125,6 miyon). Ademas, transaccionnan no relata na credito a baha cu Afl. 28,4 miyon. E caida den credito domestico a resulta for di bahadanan den credito bancario netto na e sector publico (-Afl. 111,2 miyon) y den credito bancario na e sector priva (-Afl. 14,4 miyon).
E caida den credito bancario netto na e sector publico ta wordo atribui na un aumento den deposito di gobierno (+Afl. 114,8 miyon) y credito bruto na gobierno (+Afl. 3,6 miyon). E bahada den credito bancario netto na e sector priva a wordo causa pa menos credito na empresa (-Afl. 10,4 miyon), y na consumidor (-Afl. 4,3 miyon). Di otro banda, hipoteca di vivienda a subi cu Afl. 0,3 miyon.
Inflacion
E nivel general di prijs, cu ta wordo midi door di e indice di prijs di consumo, a registra un bahada di 0,4 porciento den e luna di april 2021, compara cu 1,1 den maart 2021. E contribuyentenan principal na e bahada aki tabata e categorianan “recreacion y cultura” y “paña y sapato”.
Pa loke ta trata e promedio anual di e tasa di inflacion, esaki a keda mescos na -2,3 porciento na april 2021, compara cu na maart 2021.
Entrada di Gobierno
Entrada total di gobierno a suma Afl. 56,8 miyon na april 2021, cual ta Afl. 4,6 miyon menos cu e mesun luna di e aña anterior. Esaki a resulta for di un bahada den entrada no relata na impuesto (-Afl. 5,9 miyon) cu a wordo parcialmente mitiga door di un subida den entrada di impuesto (+Afl. 1,4 miyon).
E caida den entrada no relata na impuesto a wordo causa pa menos entrada no relata na impuesto di Afl. 5,9 miyon.
E aumento den entrada di impuesto a resulta di subidanan den, e asina yama “turnover tax” (B.B.O.)(B.A.V.P.) (+Afl. 2,9 miyon), impuesto riba importacion (+Afl. 2,8 miyon), impuesto riba propiedad (+Afl. 1,2 miyon), y impuesto riba ganashi (+Afl. 1,2 miyon). E subidanan aki a wordo casi completamente mitiga pa un caida den impuesto riba entrada (-Afl. 7,6 miyon).
Turismo
Aruba no a ricibi turista na April 2020, pa es motibo e cifranan pa turismo di april 2021 a wordo compara cu e cantidad di turista cu a bishita nos isla na april 2019. Na april 2021, e cantidad di turista a registra 58.774 turista, cual ta 35.179 menos bishitante (-37,4 porciento) compara cu na april 2019. E mercado Norte Americano, Latino Americano y Europeo a baha cu 23.124 bishitante ( -30,2 porciento), 6.838 bishitante (-80,5 porciento), y 4.090 bishitante (-61,8 porciento), respectivamente.
E bahada den e mercado Norte Americano a resulta primordialmente di menos bishitante for di Merca (-19.210 bishitante of -26,4 porciento). E caida den bishitante di e mercado Latino Americano a resulta principalmente di menos bishitante for di Colombia (-1.684 bishitante of -58,6 porciento) y di e mercado Europeo cu tabata tin menos bishitante for di Hulanda (-1.874 bishitante of -51,1 porciento).


text:
Paramaribo- E kompania estatal di aviasion di Sürnam, Surinam Airways (SLM), ta bai drenta den un proseso di restrukturashon.
E kompania a wòrdu afektá severamenta pa e pandemia di Covid. Pa empeorá kos, e kompania mester a debolbé su úniko avion Boeing 777 ku tabata usa pa kubri e ruta mitatlántiko. Esaki ta nifiká ku e kompania ta dependé riba otronan pa ehekutá e ruta aki. Pa algun tempu kaba, Air Belgium ta ehekutando e buelonan pa SLM.
Resientemente e kompania a nombre e hulandes Paul de Haan, pa guia e proseso di reorganisashon pa skapa e aerolínea.
Sindikato
E sindikato ku ta representá trahadónan di SLM ta pará positivo pa ku e proseso. “Nos no ta wòri ku a nombra un hulandes komo direktor di SLM. Basta e tin konosimentu di materia i basta e logra e meta pa sanea e kompania”, asina Steven Samson di e sindikato a bisa.
Debe
Na tur SLM a akumulá un debe di 102 mion dòler merikano. Banda di e ruta mitatlántiko, SLM ta bula tambe den region, entro otro pa Kòrsou, Aruba, Trinidad, Belén (Brazil) i Guyana. E buelonan regional ta wòrdu ehekutá ku dos Boeing 737.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
-
PRODUKTONAN DI BOTIKA 2016
- August 19, 2016
- Posted by: FPK
- Category: Komparashon di preis, Komunikado di prensa
Fundashon pa Konsumidó resientemente a anotá i kompará preis di produktonan ku mas ta wòrdu kumpra pa nos konsumidónan den e diferente botikanan aki na Kòrsou. Saliendo for di e punto di bista ku konsumidónan mester ta responsabel i konsiente di nan kompra, Fundashon pa Konsumidó su meta primordial pa ku e komparashon di preis
-
Back to School 2016
- August 19, 2016
- Posted by: FPK
- Category: Komparashon di preis, Komunikado di prensa
Faltando algun siman pa fakansi grandi finalisá, Fundashon pa Konsumidó ke enfoká riba e importansia di kumpra konsiente i sabí. Fundashon pa Konsumidó konhuntamente ku Ministerio di Desaroyo Ekonómiko (MEO), a hasi anotashon di preis na diferente establesimentu, basá riba artíkulonan pa skol. E meta primordial di e anotashon di preis aki ta pa fasilitá
-
WCRD 2016
Pa informashon mas ekstenso klek aki. Pa video informativo, klek aki.
-
Nieuwe voorschriften Centrale Bank inzake consumentenkrediet (Mei 2015)
-
Komishon di disputa di seguronan korsou (Geschillencommissieverzekerings Curacao) (Nov. 2014)
Persbericht Curaçao & Bonaire Insurance Association (CBIA) en Fundashon pa Konsumido 30 november 2014 Officiële inwerkingtreding Geschillencommissie Verzekeringen De Curaçao en Bonaire Insurance Association (CBIA) en de Fundashon pa Konsumidó (FpK) maken bekend dat op 27 november 2014 de Geschillencommissie Verzekeringen in werking is getreden. De Commissie bestaat uit drie leden, een lid aangewezen door de
-
Dia mundial di derechinan di konsumido 2016 (Mart. 2016)
Resistensia kontra antibiótika 15 di mart 2016, ta Dia Mundial di Derechinan di Konsumidó! E aña aki, un biaha mas, Fundashon pa Konsumidó ta uni forsa ku organisashonnan di konsumidó internashonal, ku ta asosiá na Consumers International, pa pone un tema di sumo importansia pa bienestar di konsumidónan den spòtlait. E biaha aki nos ta
-
Posishon FKP tokante lei di kompetensha (Jan. 2016)Lei di kompetensia meresé derechi di eksistensia Na aña 2011, e minister di Desaroyo Ekonómiko, Nasser el Hakim, a duna inisio na un proyekto pa start e trayekto pa yega na un Lei di Kompetensia. Meta di e lei aki ta pa promové kompetensia sano entre komersiantenan ku ta bende nan produkto i servisio riba
-
Finalisashon kurso di presupuesto 2015
Siklo di Kurso di Presupuesto 2015 ta entregá 93 kursista bon formá Ku hopi satisfakshon Fundashon pa Konsumidó por mira bèk riba un eksitoso siklo di kurso di presupuesto 2015, kual nos a klousurá djasabra 12 di desèmber ku un anochi di entrega di sertifikado. Den un ambiente ameno Fundashon pa Konsumidó a entregá kursistanan


text:
Un baby recien naci casi ta muri despues di a haya herpes a trabes di un sunchi ricibi e dia di su bautiso.
Na September di aña pasa, ora cu Noah Tindle tabata tin solamente cuater siman di edad, su mama, Ashleigh White, di 21 aña, a ripara cu e wowo banda drechi di su yiu tabata hincha y tabata basha awa constante. E hoben, di Barnsley, Reino Uni, a hiba e mucha hospital di biaha unda cu el a wordo diagnostica cu’n infeccion di herpes simpel (HSV-1), conoci como “ e sunchi di morto”, The Daily Mail ta reseña.
“Noah no tabata tin keintura, e tabata sigui come manera cu mester ta y tabata orina hopi, dus mi no tabata sospecha di nada”, Ashleigh ta recorda. “Pero algun dia despues, mi a ripara cu e tabata tin manera fret rond di su wowo y mi ta lesa ariba Facebook tocante un otro baby cu tabata tin e virus y tambe tabata tin fret rond di su wowo”.
Dokternan a pensa cu Noah lo a ha7a e virus a trabes di un adulto cu a dun’e un sunchi na su cara y lo a pasa e virus pa e baby, provocando cu e baby aki casi ta perde su bista den un banda di wowo. Ashleigh ta pensa cu lo el a haya e virus durante un bautiso na cual nan a asisti cinco dia prome, “unda cu amigoann a brasa y sunchi Noah”.”E por tabata cualkier di nan”, e muhe a bisa.
Afortunadamente, e virus a keda detecta prome cu el a drenta den e adernan di Noah, pero toch e baby no tabata por a habri su wowonan y tabata den estado critico durante varios dia. Na maart el a bolbe haya un brote, cual ta nifica cu e lo mester ricibi tratamento pa sigur nuebe luna mas.
Noah, cu a cumpli 9 luna di naci, a pasa 10 siman den hospital ta recupera y mester sigui tuma tratamento antiviral te cu 2020.


text:
Durante e weekend di Pasco Grandi, Little League Softball y Aruba Paralympic committee a traha hunto cu HOPEX Foundation y Freewinds pa organisa Un SCAVENGER FUNWALK y Easter Egg HUNT pa Aruba. E Actividad aki mester a sirbi como un ehempel pa nos ta mas conciente di esnan cu un descapacidad.
Adulto, teenagers y mucha a participa den e 5K funwalk y e 2K walk pa mucha den e cayanan di Seroe Colorado.. Tawata tin mas di 200 participante incluyendo e boluntarionan di Colegio San Nicolas. E FUNWALK tawata all inclusive. Es decir cu esnan cu un descapacidad tambe por a participa normal. E evento tawata un exito tremendo.
Loke a haci e evento aki special no tawata esun cu yega na final prome pero esnan cu a participa den e Scavenger Hunt mester a pasa 7 post pa nan termina.Na e post nan aki nan mester a hasi varios wega entte otro core “ blindfolded” cu un asistente pa 100m. Esaki pa nan experiencia loke ta nifica p ata ciego. Tambe mester a hunga wega di man y pia caminda a pasa masha pret mes. E wega di Beep Eggs pa hobenan a encanta. Esaki tawata pa concientisa esnan con bon e oído di un persona ciego ta y pakiko mester cuida oído.
Participantenan a duna di conoce cu nan ta warda ansiosa pa e actividad aki na 2023.
Normalmente e actividad aki lo a tuma lugar den oranan di mainta pero e anja aki nos a pone pa 5’or di atardi y ela resulta hopi bon.
Na final di e evento tur hende a haya nan premio parti bukinan di The Way To Happiness. E participantenan tawata mustra nan agradecimento. Y hasta ta tin esnan cu a bisa cu ya nan tin e buki aki.
Nos di Little League Softball y di Aruba Paralympic Committee ta duna danki na tur esnan cu a participa y cu a gana premio. Tambe nos kier a gradici nos sponsornan, Setar, Super Food, KIWANIS San Nicolas, Berg’s Ice, Keke Supercenter y tur esnan di comishon cu a yuda na un manera of otro. Danki y te otro anja cu Dios su Poder.


text:
SIGUI BUSKA PAS!
Kongreso di Testigunan di Yehova 2022
Nos ta invitá bo pa wak e kongreso di tres dia di e aña akí ku Testigunan di Yehova ta organisá.
Debí na e pandemia COVID-19, e kongreso di e aña akí lo ser presentá via jw.org. Durante e lunanan di yüli i ougùstùs, nos lo pone e seshonnan riba nos website.
Por Wak e Kongreso Gratis. No mester login of registrá pa wak e kongreso
Algun Parti Interesante
Seshon di Djabièrnè: Lo bo haña sa kon amor por yuda bo tin pas mental i ta na pas ku otro hende. E konsehonan di Beibel ta siña pareha kasá, mayor i mucha kon nan por kontribuí na pas den nan famia. Nos por kompará konseho di Beibel ku instrukshon ku un mapa di kaya ku ta indiká direkshon ta duna.
Seshon di Djasabra: Si bo ta sufri pa motibu di malesa, problema ekonómiko, desaster natural òf otro problema, ta posibel pa bo sigui disfrutá di pas? Lo pasa un vidio konmovedor ku lo mustra kiko algun hende na vários parti di mundu ta hasiendo pa disfrutá di pas.
Seshon di Djadumingu: Di bèrdat nos por bira amigu di Dios? Nos ta nase komo amigu di Dios òf nos mester kultivá un amistat ku Dios? Lo bo haña kontesta pa e preguntanan ei den un diskurso bíbliko ku tin komo tema “Nos Por Tin un Amistat ku Dios?”
Bo por haña e programa kompleto i tambe un vidio tokante nos kongreso.


text:
The content originally appeared on: Diario
Liberato Hoek di Departamento di Ambulans
ORANJESTAD (AAN): Liberato Hoek, di Departamento di Ambulans a duna di conoce cu nan ta bay duna nan apoyo total na e plataforma cu ta bay wordo lanta pa loke ta e problema di mucha pa cu kinderopvang den e parti medico.
Hoek a agrega cu na Ambulans tin proceduranan cu nan ta sigui y ta proceduranan cu ta para den nan protocolnan. Tin algo importante y esey ta e ‘Pediatric Chain of Survivor’. E ta un sistema di cadena cu tin stapnan cu mester wordo sigui.
E prome stap den e cadena aki ta prevencion. Si ta pone mas atencion na prevencion hopi cos por wordo evita, a remarca.
Despues ta sigui cu e yamada. Akinan tin un parti basico y un parti avansa. E parti basico ta duna cuido medico y e prome parti di dje ta e yamada na 911. “Ta hopi importante pa na momento cu bo constata cualkier emergencia cu tin di haber cu mucha, pa yama 911”.
No por ta asina cu ta yama otro hende y ta laga e yamada pa 911 te na ultimo, e subraya.
Ora di yama 911, si e persona no sa kico pa haci, e centralista di 911 por guia den e proceso riba kico mester haci den spera di ambulans, Liberato Hoek a splica.
E parti avansa ta caminda ambulans ta yega y ta tuma e cuido over. Ta trata di proceduranan importante cu mester wordo haci, principalmente ora ta trata di un mucha.
Automaticamente despues ta pasa na e otro stapnan di cuido medico mas avansa na hospital, a agrega.
El a pone enfasis riba e hecho cu personal di kinderopvang mester por ta getrain pa duna cuido na e prome minuutnan den cualkier tipo di incidente. Den pasado tabata tin casonan unda hendenan a keda warda te ora ambulans ta yega y te na e ora ey algo ta wordo haci. E or’ey por ta hopi laat caba, a remarca.


text:
Diabierna anochi pa manece diasabra a tuma luga e di 30 edicion di Ronde van Aruba. E evenemento di careda, organisa pa Marinierskazerne Savaneta, ya ta existi desde 1971. Dos marinier un tempo pasa a reta nan mes pa core ‘solo’ rond di nos isla. Desde e tempo ey esaki a crece bira un evenemento cu ta ripiti tur aña. Distancia pa esaki ta 72 kilometer di largura, locual pa gran parti ta sigui a lo largo di costa di e isla y ta un di e caredanan di mas pisa y largo den Region Caribe.
Den palabra di Lana Gobert, atleta cu a kibra record pa e single runner den Ronde van Aruba, a conta cu e clima tabata na fabor di nan, pero ora cu el a yega den e seccion di Arikok, el a cansa debi na tur e seronan. Gobert a bisa cu dado momento el a hasta bira nervioso, pero e tabatin su team den auto su tras y su yiu muhe tambe tabata den nan. Pa es motibo e tabata sa cu e no por a stop, “mi mester a mustra cu asina bo cuminsa, bo tin cu caba.”
Na su turno, Kiara van Trikt, atleta cu a core den ekipo, a conta cu nan a core e distancia den shete ora y diestres minuut. Segun van Trikt, nan a purba train, pero e obhetivo tabata mas bien pa complete esaki. Segun el a sigui splica, specialmente e di dos parti tabata mas mental y cu si “bo pone bo mente na dje, bo por yeg’e anto e ta pone bo sinti bon.” El a termina bisando cu e ambiente sigur tabata uno ameno y cu el a keda satisfecho cu e resultado.
Por ultimo, Richard Rodriguez, coredo legendario, a splica cu e tin basta aña ta soña y anticipa e momento pa caba e Ronde van Aruba. “Y m’a logr’e kiermen mi ta contento cu mi a cab’e.” Rodriguez a conta cu el a haya algun complicacion den santo blanco ora cu su pianan a bola, pero asina mes el a keda pusha y lucha y asina e logra yega e final. Sosten y apoyo di su famia sigur a aporta na su logro y a dun’e e animo necesario pa termina e careda.
Pa un relato mas amplio, lesa edicion di TREMPAN.


text:
Kralendijk- Aworbonaire.nu, un inisiativa di ABC Online media, konosí di entre otro Bonaire.nu i BES-Reporter, tin e ambishon di trese mas notisia na papiamentu.
Harald Linkels i Sylvia de Leon, di Bonaire.nu, ta e dos personanan klave tras di e wèpsait nobo ku lo ta kompletamente na papiamentu.
‘Nos tin ku biba ku realidat. Bonaire.nu poko poko a bira e sitio di notisia ‘online’ mas grandi di Boneiru. Pero e ta skibí na hulandes. Un idioma ku hopi hende na Boneiru no ta dominá bon, òf simplemente no gusta mashá. E wepsait www.bes-reporter.com ta kubri notisia di Boneiru, St. Eustatius i Saba, pero na ingles’.
‘Pero ketu bai mayoria di e poblashon di Boneiru ta papia papiamentu, i esei ta algu di respetá i tene kuenta kun’é’, Linkels ta agregá.
Kalidat
Segun Linkels i De Leon, Boneiru konosé hopi medio di prensa, ku ta hasi un trabou ekselente. ‘Sin embargo, hopi di esakinan ta enfoká sea riba radio òf televishon. Nos tabata tòg sinti falta di ‘algu’ ora ta trata notisia ‘online’ i na papiamentu na Boneiru. Nos no a bin pa kompetí ku niun hende, pero debidamente nos ta kere ku nos por agregá algu si, ora ta trata di notisia di kalidat’.
E tim di ABC Online media ta konsistí di 8 empleado, hopi di kual ta traha pa e medio di prensa den forma di ‘part time’, banda di otro trabou ku nan tin. E adishon nobo den forma di Awor Bonaire, lo krea oportunidat adishonal pa hende lokal.
Lesa tambe:


text: Tuma nota di e cambio di e fechanan! Pa medio di e comunicado aki nos di departamento di Rijbewijs kier a informa cu Examen Practico lo cuminsa bek for di dia 30 September 2020.Na tur esnan cu tawata tin examen den e temporada cu nos tawata sera por wak e schedule pa e fecha nobo di nan examen.Nos di Rijbewijs ta cuminsa solamente cu Examen Práctico y nos lo avisa dentro di poko ki dia lo cuminsa cu e otro servicionan duna na nos departamento.Ta recorda esnan cu tin examen practico pa tene cuenta cu nos protocol pa cu Covid-19


text:
The content originally appeared on: Diario
Fiscal a exigi castigo combina y pa confisca e oro
ORANJESTAD (AAN): E hombernan Venezolano biba na Aruba, R.G.Z. y J.T.R., ayera mainta a presenta den Corte pa e caso penal cu Ministerio Publico a cuminsa contra nan. Nan ta wordo acusa di falsificacion y labamento di placa riba 9 Februari 2018.
E caso ta relaciona cu e 46 baranan di oro cu a detene R.G.Z. cu ne na aeropuerto, na momento cu e kier a viaha pa Hulanda. R.G.Z. a bisa cu ta J.T.R. a bis’e pa hiba e baranan di oro Dubai. Fiscal ta haya nan culpable di transporte ilegal di 46 bara di oro cu ta pisa 55 kilo. Fiscal a exigi 12 luna di prison pa J.T.R. di cual 6 luna ta condicional y castigo di prison igual na loke R.G.Z. tabata sera. Tambe el a exigi pa confisca e 46 baranan di oro cu ta hinca den un caha fuerte na Banco Central.
Abogadonan mr. Sulvaran y mr. Mohamed a cuestiona e investigacion haci pa agentenan Hulandes cu a copia informacion for di internet y traduci esaki completamente robez. Nan ta haya cu mester declara R.G.Z. y J.T.R. liber pasobra nan no a haci nada contra ley. Segun e abogadonan, miembronan di Douane Aruba a declara cu henter e proceso di exporta baranan di oro tabata di acuerdo cu ley.
Tratamento di e caso a dura henter mainta y te den oranan di merdia. Den e articulo aki, DIARIO ta publica tratamento di e caso y e exigencia di Fiscal. Den un otro articulo ta publica e punto di bista di abogadonan mr. Sulvaran y mr. Mohamed.
46 BARA DI ORO DEN MALETA
Hues a cuminsa cu R.G.Z., kende a wordo deteni na aeropuerto cu e 46 baranan di oro cu ta pisa mas o menos 55 kilo. R.G.Z. a bisa cu e 46 baranan di oro tabata den dos maleta pa asina e por mobilsa mas facil. El a bin for di Venezuela cu e maletanan aki. Na Venezuela el a haya e baranan aki for di Douane Venezolano. Dia 8 Februari 2018 el a yega Venezuela. Su siguiente dia el a viaha pa Aruba pa sigui pa Schiphol Hulanda y despues Dubai. El a bisa cu J.T.R. a bis’e pa haci esaki. El a bisa cu diferente biaha el a yega transporta oro for di Aruba – Schiphol – Belgica of Dubai. Esaki tabata promer biaha cu el a bay busca e baranan for di Venezuela. Normal e baranan ta bin den un avion priva for di Venezuela y na Aruba, R.G.Z. ta busca esakinan for di Douane di Aruba, cu tur e documentonan necesario.
R.G.Z. tabata haya for Douane di Aruba, documentonan seya di e oro pa asina e por sigui viaha pa Schiphol y Dubai. Hues a bisa cu e no a mira documentonan di Douane Venezolano den e documentonan cu el a mira.
BARANAN DI ORO TA ILEGAL?
Ta asina cu J.T.R. tambe sa haci viahe pa hiba baranan di oro. El a splica Hues con tur cos ta hinca den otro. El a bisa cu e compania Pa Oro International, estableci na Curacao, ta pidi’e cu su compania, pa transporta baranan di oro pa diferente empresa cu ta smelt oro. Pa Oro International ta manda e documentonan pa Douane Aruba pa haya aprobacion. Unavez cu tur cos ta cla, ta haya e baranan di oro na Douane Aruba.
E baranan tabata bin den un avion priva for di Venezuela. Segun J.T.R., esaki tabata sosode durante 8 aña largo sin ningun problema, te cu dia 9 Februari 2018. El a splica cu pa e transporte 9 Februari 2018, el a acerca Douane pa mira si tin mester di documentonan extra mirando cu Gobierno Venezolano a prohibi exportacion di koper, silver. Douane Arubano a bisa cu no tin ningun problema y a aproba e documentonan di e baranan di oro. Door cu a para vuelonan priva, mester a usa un vuelo comercial y mester a bay busca e baranan di oro serca Douane Venezolano.
Hues a remarca e ta parce cu e baranan di oro ta yega Aruba sin documentacion di Douane Venezolano. J.T.R. a bisa Hues cu e ta imagina cu e aerolinea cu ta trece e baranan di oro, ta percura pa e documentonan.
Fiscal a remarca, con por ta cu ta transporta asina hopi bara di oro balora na 2 miyon dollar, sin cu tin documentonan, siendo cu e ta castigabel segun ley di Venezuela. J.T.R., a bisa Hues cu si un aerolinea ta bin cu e oronan, e mester a pasa henter e proceso na Douane Venezolano promer cu e avion por sali y bin Aruba.
ABOGADO A PARA HUES
Hues a bisa cu ta conoci cu Venezuela tin hopi corupcion. Sulvaran a para Hues pa cu e expresion aki. El a bisa Hues cu e ta haya e expresion ey no na su lugar. El a bisa cu ta conoci tambe cu Rotterdam ta un di e lugarnan mas grandi pa traficacion di droga. E ora ey, Hues a bisa cu e kiermen, loke ta wordo bisa.
Hues a bisa cu por pensa cu lo tin corupcion cu transporte cu oro. J.T.R. a bisa Hues cu e compania Pa Oro International ta percura pa tur documentonan yega Douane Aruba, Curacao. Nunca tabatin problema na Merca, Surinam, Belgica y Dubai caminda ta entrega e oro.
J.T.R. a bisa cu desde e asunto aki, e no por haya un trabou drechi pasobra e no por haya papel di bon conducta. Emocional el a bisa cu e ta cansa cu e situacion aki.
DOUANE YENA INFORMACION ROBEZ INCONCIENTE
Fiscal a bisa Hues cu 9 Februari 2018, Polis a detene G.R.Z. den aeropuerto cu 55 kilo di oro na momento cu e kier a viaha cu KLM pa Hulanda. El a traha pa J.T.R. kende despues a wordo deteni. J.T.R. tin compania cu ta transporta oro for di Venezuela pa e compania Pa Oro International na Curacao. Fiscal a señala cu for di ningun caminda por mira cu e oro ta procedente di Venezuela.
E baranan di oro balora na 2 miyon dollar, ta sali for di Aruba caminda Douane ta pone cu e baranan di oro ta procedente di Aruba. E ta haya cu e informacion riba e documentonan ta falso y Douane Aruba inconciente tabata haci esaki.
TRANSPORTA ORO ILEGAL
Fiscal a mustra cu Januari 2018, Venezuela a prohibi exportacion di koper y silver for Venezuela pa Aruba y Curacao. Esey a pone cu tanto Aruba como Curacao a introduci leynan cu mester tin aprobacion di Banco Central di Venezuela y tambe autorizacion di Banco Central di Venezuela pa exporta baranan di oro. El a bisa cu ningun di e documentonan aki tey hunto cu e 46 baranan di oro. El a mustra cu Venezuela a introduci ley cu castigo di 8 pa 12 aña di prison pa exportacion ilegal di entre otro oro.
LABAMENTO DI PLACA
Fiscal ta haya cu aki tin labamento di placa. E ta haya cu e oro ta for di procedencia criminal. E oro a wordo saca ilegal. A cumpra e oro cu 2 miyon dollar cash. El a bisa cu tin potret di e suma grandi aki, cu lo ta procedente di droga. El a bisa cu ni J.T.R. y G.R.Z. sa di procedencia di e oro. J.T.R. ta transporta oro pa Pa Oro International cu ta envolvi den e transporte ilegal di oro. E compania Oro Azul na Venezuela lo ta e compania cu a bende e oronan. Pa Oro International a cumpra e 55 kilo di oro pa 2 miyon dollar. A investiga na Venezuela y a resulta cu Oro Azul ta un negoshi chikito na Venezuela cu ta bende cosnan chikito.
CASTIGO
Fiscal a exigi pa G.R.Z. castigo di prison igual na loke e tabata sera caba. Pa J.T.R. el a exigi 12 luna di prison di cual 6 luna ta condicional cu 2 aña di prueba. Fiscal tambe a exigi pa confisca e 45 baranan di oro.
Hues awor ta bay studia e caso y dia 14 Juli 2022 lo tin sentencia.


text:
WILLEMSTAD – Gobièrnu ta partisipá ku entrante djaluna 20 di yüni 2022 Lokèt di Pèmit ta kuminsá ku registrashon pa bini na remarke pa transporte gratis pa skol pa aña eskolar 2022-2023.
RDK I CRU Ta Pasa Di Bario Pa Bario Pa Registrá Trahadó Di Fishi
Willemstad 19 di Yüni 2022 – Refineria di Kòrsou (RdK) i Curaçao Refinery Utilities (CRU) ta kontinuá ku e kampaña pa registrá trahadónan di fishi pa e trabounan ku lo habri na refineria i na e terminalnan na Bullenbaai.
Minister di Desaroyo Ekonómiko, sr. Ruisandro Cijntje a biaha pa St.Maarten huntu ku direktor di Curoil, sr. Yamil Lasten.
WILLEMSTAD - Minister di ekonomia, sr. Cijntje huntu ku Yamil Lasten, direktor di Curoil a hasi un bishita di trabou na St. Maarten i a reuní ku Minister Omar Ottley kende ta e minister di salu públiko, desaroyo sosial i labor i alabes ta fungí komo minister di ekonomia.
Dia Di Sakrifisio Patrimonial E Aña Akí Den Un Forma Ekstenso Despues Di Dos Aña
WILLEMSTAD – Awe dia 4 di mei Gobièrnu di Kòrsou, Marina Real i VKC a konmemorá esnan ku a bringa den di Dos Guera Mundial i esnan ku a muri den guera òf mishonnan di pas.
Hawker Wint Zijn Rentree Pro Mma Met Een Armbar In De Eerste Ronde
[BRUSSEL/ WILLEMSTAD] David Hawker heeft zondag 19 juni zijn pro MMA rentree gewonnen tegen de favourite van dit gevecht in Brussel op het internationale MMA evenement Bushido 84. Hawker heeft zijn tegenstander Irisbiev in de eerste ronde na 4 minuten weten te laten stoppen middels een armbar.
Dia Di Sakrifisio Patrimonial E Aña Akí Den Un Forma Ekstenso Despues Di Dos Aña
WILLEMSTAD – Awe dia 4 di mei Gobièrnu di Kòrsou, Marina Real i VKC a konmemorá esnan ku a bringa den di Dos Guera Mundial i esnan ku a muri den guera òf mishonnan di pas.
Personal Di Sdkk Ta Bishitá Boneiru
WILLEMSTAD / KRALENDIJK – Resientemente un delagashon di personal di Sentro di Detenshon i Korekshon Kòrsou (SDKK) a hasi un bishita di trabou na Boneiru organisá pa e Komishon di Aktividat Sosial pa personal di prizòn.